ועדת הכספים, כנסת 23, פרוטוקול מספר 2, 2020-03-24 12:30

עודד פורר: חברים, אני מתכבד לפתוח את ישיבת ועדת הכספים הזמנית.

עודד פורר: היום 24 במרס 2020, כ"ח באדר תש"פ.

עודד פורר: הנושא הוא הצעת אישור בדבר העמדת ערבות מדינה לקרן סיוע ייעודית לעסקים בשל התפשטות נגיף הקורונה.

עודד פורר: בפתח הדברים אני רוצה לומר כמה מילים גם על פתיחת הישיבה הזאת וגם על מה שצפוי לנו בשבועות הקרובים.

עודד פורר: אלה ימים לא פשוטים לאזרחי ישראל.

עודד פורר: אנחנו מדברים על ימים שלא פשוטים לכלל מדינת ישראל אבל אני חושב שמדינת ישראל ידעה ימים מאתגרים מאלה.

עודד פורר: בכל התקופות הללו כל מוסדות השלטון עבדו מלא-מלא.

עודד פורר: בכל תקופה מאתגרת שהייתה למדינת ישראל ידעו מוסדות השלטון לעבוד וגם הכנסת.

עודד פורר: לצערי – ואני אסכם את זה במשפט אחד:

עודד פורר: במקום שיקומו ועדות בשבוע שעבר ויתחילו לפעול הפסדנו שבוע.

עודד פורר: הפסדנו שבוע גם ביכולת שלנו לפקח על עבודת הממשלה, גם לאתגר אותה, גם לייעל אותה.

עודד פורר: אבל לאיזון הזה בין הכנסת לממשלה יש חשיבות עצומה.

טמיר כהן: חבר'ה, קיבלנו הוראה להוציא שניים.

מיקי לוי: אבל הרווחים בסדר.

אורית פרקש הכהן: אחרי שהוא יסיים.

טמיר כהן: בסדר.

טמיר כהן: ההוראה היתה לסגור את הדיון.

קריאה: יש פה גם טכנאי.

טמיר כהן: אני צריך להוציא שניים.

טמיר כהן: יש פה 13.

טמיר כהן: קיבלנו אישור ל-11.

טמיר כהן: התקשרו עכשיו.

עודד פורר: שיר, את יכולה בחדר השני.

עודד פורר: בסדר גמור.

עודד פורר: - - הוא גם נשמר לאורך כל תקופת קיומה של מדינת ישראל.

עודד פורר: האיזון הזה שעליו אנחנו מדברים, לצערי, נפגע דווקא באחת התקופות שבהן מדינת ישראל זקוקה לפיקוח הזה יותר מתמיד.

עודד פורר: דווקא בתקופה שבה מכהנת ממשלה שלא נהנית מאמון הציבור כמו ממשלה נבחרת.

עודד פורר: אני שמח שהעניין הזה של הוועדות הזמניות, לפחות, מאחורינו.

עודד פורר: אני מקווה, אבי, שהיום נסיים גם את הוועדות הנוספות שביקשנו להקים כי יש חשיבות עצומה.

עודד פורר: בפתח הדברים אני רוצה להודות לחבר הכנסת משה גפני, יושב-ראש הוועדה היוצא, אף על פי שהוא לא נוכח כאן, לצערי, מסיבותיו.

עודד פורר: אני גם מקווה שהוא ייקח חלק בעבודת הוועדה כחבר מהמניין.

עודד פורר: באופן כללי אני גם מרשה לעצמי לפנות כאן לכל חברי הוועדה, אלה שכאן ואלה שלא כאן, מכל סיעות הבית; אלה שמסרו שמות על הקמת הוועדה ואלה שלא מסרו שמות.

עודד פורר: מהרגע שהוקמה הוועדה הזאת תשאירו את הברוגזים, תשאירו את החרמות בצד.

עודד פורר: לוועדה הזאת יש תפקיד חשוב.

עודד פורר: זה לא עניין של משהו שהוא nice to have.

עודד פורר: זה must.

עודד פורר: אנחנו חייבים את הפעילות הזאת ואני מצפה מכל חברי הוועדה מכל המפלגות ומכל הסיעות שייכנסו מתחת לאלונקה וייתנו כתף ויסייעו מניסיונם ומכישרונם כדי לטייב את העבודה גם שלנו אבל בעיקר את עבודת הממשלה.

עודד פורר: המטרה של הוועדה הזאת היא לטייב את עבודת הממשלה, ושהתוצרים שהממשלה תביא או לא תביא ונכריח אותה להביא יהיו כאלה שייתנו סוף-סוף איזושהי תקווה למשק הישראלי בתקופה בלתי אפשרית.

עודד פורר: האחריות הזאת מוטלת על כל חברי הכנסת.

עודד פורר: אני חייב לומר שלהפוך להיות יושב-ראש הוועדה הזאת בתקופה הזאת זה לא עניין פעוט.

עודד פורר: זאת אחת התקופות המורכבות במדינת ישראל מבחינה כלכלית והחשיבות של הוועדה הזאת היא קודם כול ביכולת שלנו להכריח את הממשלה לקבוע אסטרטגיה להתמודדות עם המשבר.

עודד פורר: נקודת הפתיחה שלנו במשבר הזה היא מצד אחד גירעון גבוה אבל מצד שני חוב תוצר נמוך מאוד של 60% יתרות מט"ח, ובכניסה למשבר הזה היינו גם עם אבטלה נמוכה – מה שאי אפשר להגיד כבר היום.

עודד פורר: אבל זה נותן תחמושת לממשלה שאפשר להתמודד עם המשבר.

עודד פורר: אבל בתחמושת הזאת צריך להשתמש בתבונה מתוך הנחה שהתקופה הזאת תהיה ארוכה ואי אפשר להגיע למצב שבו האירוע לא יסתיים ואנחנו גם במשבר פיננסי שאנחנו לא מסוגלים להתמודד יותר עם האירוע הזה.

עודד פורר: אם אני אשווה את זה למשבר של 2008 שהיה משבר פיננסי שהשפיע על הכלכלה הריאלית, יש כאן מצב הפוך: יש כאן משבר ריאלי שעלול להשפיע על המערכת הפיננסית.

עודד פורר: כדי להתמודד עם זה וכדי שלא נגיע למצב שבו כל הכלים נשברים אנחנו צריכים תכנית והגדרת מטרות.

עודד פורר: אני אומר את זה דווקא לנציגי הממשלה – מי שנמצא בתוך מערכת הוידיאו קונפרנס ושומע אותנו וגם מי שלא.

עודד פורר: צריך לסיים למדינת ישראל את עידן אי הוודאות הכלכלית ככל האפשר.

עודד פורר: זה גם ברמה של מי שמנהל את האירוע מבחינת הממשלה.

עודד פורר: גם כאן כשיושבת ועדת הכספים ושואלת, רגע, מי מבחינת הממשלה מנהל את האירוע הזה ברמה הכלכלית?

עודד פורר: מי הכתובת?

עודד פורר: כל אחד בממשלה תופס לעצמו פוזיציה ולכל אחד יש הכותרת שלו והפוש שלו שהוא מוציא ואת העניין הזה צריך לסיים כי דווקא בתקופה של אי ודאות התפקיד של הממשלה הזאת היא לייצר ודאות עד כמה שניתן, בראש ובראשונה בקביעת אסטרטגיה ברורה ושקופה.

עודד פורר: אי אפשר לפעול כאן כלפי המשק מיום ליום.

עודד פורר: הרי ברור לממשלה הזאת שזה לא משבר של שבוע, וכנראה גם לא של שבועיים אלא משבר שילווה אותנו ימים ארוכים.

עודד פורר: לא ייתכן שהחל מהחברות הגדולות, דוגמת אל-על, ועד לבית קפה שכונתי קטן אף אחד לא יידע מה התכנית של הממשלה למחר.

עודד פורר: אף אחד לא יודע מה קורה מחר.

עודד פורר: לא ייתכן שעצמאים או שכירים או אנשים שפוטרו ואנשים שיצאו לחל"ת ממתינים ערב-ערב לשעה 21:00 בערב לראות את מסיבת העיתונאים, בדרך כלל עם ראש הממשלה, ואז הם מגלים מה יעלה בגורלם מחר או מחרתיים ואיך הם נערכים.

עודד פורר: המטרה שלנו היא לנסות לייצר סביבת ודאות כלכלית שתיתן גם תקווה וגם איזשהו קמצוץ של ידע מה הולך לקרות מחר למגזר העסקי.

עודד פורר: המגזר העסקי הוא גמיש, הוא יודע להתמודד.

עודד פורר: זה מגזר של יזמים שהמציא את עצמו כל פעם מחדש.

עודד פורר: על כתפיהם הם נושאים את הכלכלה הישראלית והמגזר הזה שהצליח להפוך את האומה הזאת לסטארט-אפ ניישן הרבה פעמים עשה את זה למרות הממשלה ולא בזכותה.

עודד פורר: ושנים ארוכות הממשלה נהנתה מהמסים של כולם ומהייצור שלהם, מהיזמות שלהם ומהסיכונים שהם לקחו.

עודד פורר: זה שלב שהיא צריכה להחזיר וצריכה להיות שם בשביל העסקים – מהקטנים ועד הגדולים.

עודד פורר: זה סיפור אחר להתניע עסק שירד ל-20% תפוקה אבל הוא עדיין עם הראש מעל המים לעומת עסק שקרס ולהניע אותו מחדש מאפס.

עודד פורר: גם העלויות שהמשק ישלם הן בלתי אפשריות.

עודד פורר: זאת אומרת היעד הוא לקבל תכנית מהממשלה.

עודד פורר: ואני אומר את זה כאן לממשלה.

עודד פורר: אנחנו נתעקש על זה – לקבל תכנית מהממשלה איך אתם שומרים את המשק הזה כגחלים לוחשות.

עודד פורר: נכון שהאש לא בוערת אבל הגחלים לוחשות ועם קצת רוח ברגע שיסתיים משבר הקורונה אפשר יהיה להניע את העסק הזה מחדש, ובשביל זה צריך תכנית חירום.

עודד פורר: יש חשיבות קריטית לוועדת כספים שתכריח את הממשלה לעשות את זה ולהבין איך היא מתכוונת להתמודד עם המשבר הזה.

עודד פורר: אני אומר לנציגי הממשלה ששומעים: לא ניתן למרוח את העניין הזה.

עודד פורר: אנחנו כן נקבע לוחות זמנים ונתעקש על לוחות הזמנים ועל העמידה שלכם בלוחות הזמנים.

עודד פורר: אני מצפה שבישיבת הכספים הקרובה שאני מתכוון לקיים ביום חמישי כבר תציג הממשלה לפחות את תרחיש הייחוס שלה.

עודד פורר: צריך לדעת האם הממשלה מדברת ומכוונת את התכניות שלה למשבר של חודש או של חודשיים או של חצי שנה.

עודד פורר: כי מה קורה?

עודד פורר: בסוף אנחנו מתעוררים יום אחד כשאנחנו שומעים את שר החינוך אומר איזושהי אמירה וכל המשק מתהפך כי הוא אמר שרק ב-1 בספטמבר יחזרו ללמוד; ואחר כך הוא מחזיר את עצמו אחורה באמירה אחרת.

עודד פורר: הממשלה תהיה חייבת לבוא לפה, להציג את תרחיש הייחוס שלה וגם את התכנית שהיא רוצה להפעיל – איך היא מתמודדת עם תרחיש הייחוס הזה.

עודד פורר: גם אם נצטרך לעשות תיקונים בתכנית הזאת – זה ברור שתכנית כזאת יצטרכו לתקן בדרך.

עודד פורר: אבל איזשהו ויז'ן, מסלול כללי חייבים לייצר לציבור ובוודאי לעסקים.

עודד פורר: אם הממשלה לא תציג תכנית הוועדה תציג תכנית.

עודד פורר: הוועדה עשתה את זה לא פעם ולא פעמיים.

עודד פורר: במפת הטבות המס כשהממשלה נמנעה מלהוביל ולקבל החלטה בסוף הוועדה עשתה את זה.

עודד פורר: אנחנו נשתמש בכוח שיש לנו לעשות את זה.

עודד פורר: ואני אומר לנציגי האוצר: אל תבואו לפה לבקש כל מיני קרנות וכל מיני בקשות בלי שנראה את התמונה הכוללת.

עודד פורר: אבל אנחנו גם לא נהיה אלה שיתקעו את הסיוע למשק.

עודד פורר: אבל זה גם לא יהיה סיוע שאתם תבואו לפה, תעבירו החלטה, תוציאו כותרת שיש סיוע למשק ואחרי שבועיים או שלושה אנחנו נצטרך להתמודד עם הבעיות של התכנית ששמתם בלי לחשוב על היכולת של המימוש שלה.

עודד פורר: אנחנו גם נרצה לראות ליד כל תכנית ונעשה דיוני מעקב על המימוש של התכנית הזאת.

עודד פורר: אתם חייבים – אני אומר את זה לממשלה – לייצר רשת ביטחון לעצמאים ולעסקים הקטנים.

עודד פורר: האנשים האלה שנושאים לנטל, שיוצאים בבוקר לקרב הזה להביא את הפרנסה ולא יודעים מה יקרה איתם מחר בבוקר, חייבים לדעת שיש להם רשת ביטחון.

עודד פורר: כי אם אחרים יצאו לחל"ת או מי שמפוטר יש לו דמי אבטלה – העצמאי מוצא את עצמו תלוש.

עודד פורר: אנחנו נדאג לתת את התקווה הזאת גם לציבור הזה.

עודד פורר: לסיכום, אני שב וקורא לכל חברי הכנסת – ואני שמח שנוכח כאן חבר כנסת מסיעת ימינה למרות ההחרמה אתמול.

עודד פורר: זה לא זמן לחרמות.

עודד פורר: תתגייסו, תצילו את המשק יחד אתנו כי אם לא תהיה התגייסות כזאת אולי נשרוד את הקורונה אבל יהיה לפחות חולה אחד שימות, וזה המשק הישראלי.

עודד פורר: אנחנו לא נאפשר את זה.

עודד פורר: אני מזמין את כולם לתת סיוע.

עודד פורר: לפני שאני פותח את הדיון כמה נהלים: ניהול הדיון באווירה הזאת הוא כמעט בלתי אפשרי.

עודד פורר: ראינו את זה אתמול בוועדה המסדרת.

עודד פורר: אז אני גם רוצה לתת לכל חבר כנסת את המקום שלו להתבטא, אבל גם צריך להבין שצריך להתאפק ולא להתפרץ.

עודד פורר: המנגנון של קריאות הביניים וההתפרצויות קצת יותר בעייתי פה.

עודד פורר: קשה לנהל את זה בשני חדרים.

עודד פורר: יכול להיות שבמצב שיש הרבה חברי כנסת בחדר השני גם נמנה חבר כנסת אחראי על החדר השני שינהל משם עבורנו חלק מהדיון.

עודד פורר: תגלו סבלנות גם לעובדי הכנסת וגם לטכנאים שמסייעים בידינו.

עודד פורר: בסוף אנחנו רוצים גם לעשות את העבודה שלנו וגם לשמור על הבריאות של כולם.

עודד פורר: אבל תהיה מבחינתי אפס סובלנות להפרעות.

עודד פורר: נשתדל גם לקצוב בזמנים.

עודד פורר: ראשון הדוברים חברת הכנסת אורית פרקש הכהן.

עודד פורר: הוא ביקש עוד לפני כן הצעה לסדר.

עודד פורר: את מוכנה?

עודד פורר: מאחר שיש פה נציג אחד של סיעת ימינה - -

מיכאל ביטון: - - -

אופיר סופר: תן לי להסביר משהו קטן.

מיכאל ביטון: אני יוצא.

מיכאל ביטון: אני רק רוצה להגיד כמה מילים ולצאת.

אורית פרקש הכהן: אני רוצה להגיד שעדיין לא תוקן הסאונד לאינטרנט.

מיכאל ביטון: מיקי יצא כדי שאני אדבר ואצא.

עודד פורר: בסדר, אופיר?

עודד פורר: חבר הכנסת ביטון.

עודד פורר: אתה רוצה הפסקה כדי לתקן את הסאונד?

קריאה: כן, ב-13:00.

מיכאל ביטון: ראשית ברכות ליושב-ראש הנבחר עודד פורר ולכל חברי הוועדה.

מיכאל ביטון: יחד עם הרגע המיוחד, המשמעותי והחגיגי הזה - -

עודד פורר: חגיגי הוא לא.

מיכאל ביטון: - - הונחה על כתפנו אחריות כבדה ומשא כבד.

מיכאל ביטון: אולי הוועדה החשובה ביותר בתקופה הקרובה למשק הישראלי ולחברה הישראלית.

מיכאל ביטון: הרגע הזה מחייב התלכדות של כל סיעות הבית, גם מי שלא מצא לנכון להגיע היום מקרב הליכוד, ש"ס, דגל התורה.

מיכאל ביטון: ימינה פה וזה טוב.

מיכאל ביטון: היום אנחנו מתחילים לטפל בעסקים הקטנים, הבינוניים וזה דבר מבורך לתת זריקת סיוע בדמות ההלוואות והקרן לסיוע הייעודית שנקים.

מיכאל ביטון: כפי שאמר היושב-ראש, חייבת להיות ראייה כוללת בוועדה הזאת.

מיכאל ביטון: אני רוצה שהדברים שלי ייחשבו כהצעה לסדר.

מיכאל ביטון: לדעתי, הוועדה חייבת במהרה להציג את כל האוכלוסיות ואת היעדים האסטרטגיים שלה לטווח הקצר והארוך.

מיכאל ביטון: היעדים כוללים, כמובן, את המגזר העסקי, העסקים הקטנים, הבינוניים והגדולים.

מיכאל ביטון: המגזר השני שנפגע קשות אלה אותם מאות אלפי מפוטרים שבין לילה נשארו ללא עבודה או בחל"ת.

מיכאל ביטון: גם עבורם נצטרך מעשים ופתרונות.

מיכאל ביטון: המגזר הנוסף הוא המגזר השלישי של עמותות וגופים בדגש על אותם גופים ועמותות שנושאים בנטל הסיוע לאוכלוסיות מוחלשות, אוכלוסיות בסיכון במערכות החברה, הקהילה והחינוך.

מיכאל ביטון: כמובן, היעד האחרון והראשון לכול – תמיכה מסיבית בכל צעדי הממשלה על כל היבטיהם במלחמה בקורונה.

מיכאל ביטון: אז אני מבקש, כבוד היושב-ראש, שאותן קבוצות יידונו ממש בשבוע הראשון.

מיכאל ביטון: גם אם לא נמצא להן פתרון יתקיים פה דיון ראשוני איך נותנים מענה למובטלים, לעסקים, למגזר השלישי ולמלחמה בקורונה.

מיכאל ביטון: לדעתי, זאת המסגרת הדחופה ביותר לעשייה שלנו.

מיכאל ביטון: אני מתכוון לפעול בענייניות, במכובדות ובקשב והתנהגות ראויה.

מיכאל ביטון: זאת הדרך של ועדה במיוחד בימים כאלה.

עודד פורר: תודה.

עודד פורר: חבר הכנסת סופר, בבקשה.

אופיר סופר: אתה פתחת בפתח הדברים שלך ותיארת את ממלכת אי הוודאות.

אופיר סופר: ממלכת אי הוודאות הוא מושג שמוכר לכולנו מבה"ד 1 שמתאר את המציאות המלחמתית.

אופיר סופר: ובאמת יש לנו ניסיון ואחריות לנסות לייצר ודאות באירוע הזה.

אופיר סופר: אני פה כי בעת הזאת חשוב לנהוג באחריות ובענייניות.

אופיר סופר: אני מצפה את זה מכולנו.

אופיר סופר: אני אמנם נציג ימינה אבל אני מצפה לזה מכחול לבן, מישראל ביתנו וגם מחבריי בגוש הימין.

אופיר סופר: מהבוקר התבשרנו על עלייה של מאות חולים, ואנחנו לא יודעים איך המציאות הזאת תגלגל בעוד שבועיים.

אופיר סופר: יכול להיות שהחולים האלה זה תוצאה של מספר הבדיקות אבל יכול להיות שהמציאות היא אחרת.

אופיר סופר: הרבה פעמים אני תהיתי ובעיקר לאחרונה והבוקר עוד יותר, מה עובר לאנשים ברגעים האחרונים לפני החורבן, ברגע שהם עדיין יכולים לעצור את ההידרדרות לתהום.

אופיר סופר: יש אגדות חורבן בית שני שמספרות על ביריוני ירושלים שחלקו על החכמים.

אופיר סופר: החכמים חשבו שנכון לצאת לשלום אל מול הרומאים אבל ביריוני ירושלים החליטו שהם כופים את דעתם ויוצרים כאוס פוליטי ומתעלמים מכול.

אופיר סופר: ירושלים הייתה אז עשירה.

אופיר סופר: שלושה עשירי ירושלים יכלו להחזיק את ירושלים ל-21 שנים.

אופיר סופר: הם הגיעו עם יתרות גדולות מאוד.

אופיר סופר: אבל ביריוני ירושלים החליטו לשרוף את המועדון כדי להעמיק את המשבר.

אופיר סופר: שרפו את התבואה, שרפו את האוצרות כדי להעמיק את המשבר, כדי לייצר כאוס ולהוביל למבוי סתום.

אופיר סופר: ככה הגענו לחורבן הבית.

אופיר סופר: החשש שלי שההיסטוריה תשפוט אותנו אחרת וביריוני ירושלים יהיו כל מיני אנשים בכירים בהיסטוריה הצבאית ובהיסטוריה המדינית של מדינת ישראל.

אופיר סופר: "סדר היום" היום הוא ממש לא ענייני.

אופיר סופר: "סדר היום" היום כולל התהליכים שאתם מובילים בכחול לבן הוא סדר יום "כן נתניהו, לא נתניהו".

אופיר סופר: זה סדר היום.

אופיר סופר: חבר'ה, השתנה סדר היום.

אופיר סופר: אני אומר לכם שחברי הכנסת שלכם, כולל החברים הקרובים של יאיר לפיד – ודיברתי עם לא מעט חברי כנסת מכחול לבן אתמול – מבינים את האירוע הזה.

אופיר סופר: המציאות השתנתה.

אופיר סופר: צריך להפוך דיסקט.

אופיר סופר: שלושת הרמטכ"לים צריכים להיזכר שיש מושג כזה "הערכת מצב" בהשתנה המצב.

אופיר סופר: מאוד קל לעבוד לפי התכניות האופרטיביות אבל הגיע הזמן לשנות תכניות; לגלות מנהיגות.

עודד פורר: אגב, האמירה הזאת תופסת לכל הצדדים.

אופיר סופר: היא תופסת לכל הצדדים.

אופיר סופר: אני אמרתי.

אופיר סופר: 80% שלא נהיה פה ביום כיפור בעוד שבועיים.

אופיר סופר: ואני לארג'.

אופיר סופר: אבל נגיד ש-20% אנחנו ביום כיפור.

אופיר סופר: מה חשבה גולדה מאיר?

אופיר סופר: נגיד ש-5% נהיה ביום כיפור בעוד שבועיים – אנחנו נוכל אחר כך לעצור את הטלטלה הזאת?

אופיר סופר: את כל ההתנהלות הצינית הזאת?

אופיר סופר: אמר לי אתמול אחד מחברי הכנסת הכי קרובים ליאיר לפיד – צריך להקים ממשלת חירום.

אופיר סופר: צריך להשאיר עכשיו את כל הסיפור של נתניהו בצד.

אופיר סופר: לא מהחבר'ה של בני גנץ – אחד מהחבר'ה הכי קרובים של יאיר לפיד אמר לי את זה אתמול.

אופיר סופר: חבר'ה, תתעוררו, תתנתקו רגע אחד מהעולם הציני הפוליטי הזה.

אופיר סופר: להיות צעיר יש יתרון.

אופיר סופר: להיות צעיר יש לך יכולת לקבל החלטות שלגדולים קשה לעשות את זה.

אופיר סופר: עשיתי את זה בתור מ"מ.

אופיר סופר: נכנסתי במג"ד שלי.

אופיר סופר: הוא נפגע באותו אירוע, וגם אני נפצעתי והיו לי הרוגים וקיבלתי את ההחלטה הנכונה.

אופיר סופר: אני אומר לכם – אני פה מחליט להיות צעיר.

אופיר סופר: אני חושב שיועז הנדל הוא תפארת בהתנהלות הפוליטית שלו.

אופיר סופר: כי הוא החליט לשים את הדברים בצד.

אופיר סופר: אני מצפה לזה מהמפקדים שלי – מבני גנץ, מבוגי, מאשכנזי.

אופיר סופר: אני גם מצפה את זה מכל מי שמתיימר להיות מנהיג במדינת ישראל.

אופיר סופר: כשהגעתי לכאן לא שאלתי כל כך מה עמדת הגוש.

אופיר סופר: יותר מזה, נראה לי שאנשים לא שבעים נחת מהסיפור הזה.

אופיר סופר: רצתם עם סיסמה של "ישראל לפני הכול".

אופיר סופר: כן, אני אומר גם לנתניהו: אתה מדינאי מהולל, אתה יכול לקחת את טראמפ ולהעמיד אותו על הרגליים, אתה יודע לעשות את זה בממשל אובאמה – בוא תסגור ממשלת חירום לאומית.

אופיר סופר: אני לא יודע, ברור לי שזה מה שהעם רוצה, אבל זה מה שנכון היום.

אופיר סופר: איני יודע מה מספר החולים – אנחנו לא רוצים להיות בסיפור של מספר גבוה של חולים אנוש.

עודד פורר: תתחיל להתכנס.

אופיר סופר: אני מצפה מכל אחד מאתנו שיוביל צעדים בוני אמון.

אופיר סופר: אני מצפה ממך, עודד, למשוך את כל החוקים הפרסונליים, לייצר סדר יום אחר.

אופיר סופר: אני יודע שזה מנוף פוליטי.

אופיר סופר: תמשוך את החוקים הפרסונליים.

אופיר סופר: אני מצפה מאתנו במשא ומתן – ואין לי מושג מה מתנהל שם – להיות יותר ענייני ואמיתי.

אופיר סופר: אני מדבר מדם לבי.

אופיר סופר: כן, אורית, כואב לי.

אופיר סופר: אני פה על דעתי.

מיכאל ביטון: בסדר גמור.

אופיר סופר: אני מצפה מכולנו – אני מצפה מחברי כנסת צעירים לומר, זה מה שאנחנו רוצים.

אופיר סופר: אנחנו רוצים אחריות לאומית.

אופיר סופר: אני אומר לכם, אני עדיין לא מתרגש מהמציאות של היום.

אופיר סופר: אני מתרגש מ-20% של מה שיקרה בעוד שבועיים.

אופיר סופר: פה אנחנו צריכים לנהוג אחרת.

אופיר סופר: אלא אם כן החלטנו שהממשלה מתנהלת כמו שצריך.

אופיר סופר: אבל אני אומר לכם – אל תקלו בזה ראש.

אופיר סופר: יכול להיות שהיא מתנהלת כמו שצריך, יכול להיות שלא – יש מנגנון שקיים והוא טוב והוא נכון.

אופיר סופר: אל תיתלו בזה שיש עכשיו מזון - -

עודד פורר: אופיר, רק תתחיל לסיים.

עודד פורר: נתתי לך מעל ומעבר פה.

אופיר סופר: אני מסיים.

אופיר סופר: אל תיתלו בזה שיש מזון עכשיו ל-21 שנים ותתנהגו כביריוני ירושלים.

אופיר סופר: תודה רבה.

עודד פורר: תודה.

עודד פורר: אני אשמח אם תשתתף בכל הדיון.

אופיר סופר: אני אשתתף בדיון אבל אני מצפה לראות צעדים בוני אמון.

עודד פורר: כולם יקבלו להגיד כמה מילים.

עודד פורר: החשב הכללי נמצא על הקו.

אורית פרקש הכהן: אבל יש לי הצעה לסדר.

עודד פורר: בסדר גמור.

עודד פורר: כל חבר כנסת שיתעקש לדבר לפניו יקבל את רשות הדיבור.

עודד פורר: יש לכם לפני החשב הכללי רשות דיבור.

עודד פורר: מי שמוכן לוותר ולחכות כדי לשמוע קודם את החשב הכללי – גם טוב.

עודד פורר: אני נתתי לאופיר הרבה זמן כי הוא הנציג היחיד מהסיעות האלה.

אחמד טיבי: גם הסיעה הקטנה ביותר חשוב שתיוצג.

עודד פורר: לא, זאת סיעה של יחיד, הסיעה הקטנה ביותר.

עודד פורר: אתמול פיצלנו סיעות.

אחמד טיבי: לא מדברים על האופורטוניזם.

אחמד טיבי: מדברים על סיעות.

עודד פורר: חברת כנסת אורית פרקש הכהן.

עודד פורר: אחמד, אתה מוכן לשמוע קודם את החשב הכללי או שאתה רוצה לפניו?

אחמד טיבי: יש לי עוד ישיבה ולכן חשוב לי להגיד אחרי אורית.

עודד פורר: חבר הכנסת שחאדה, אתה מוכן לדבר אחרי החשב הכללי?

אנטאנס שחאדה: אני אדבר אחרי החשב כי יש לי כמה הערות על התכנית.

עודד פורר: מיקי, אתה תהיה מוכן אחרי החשב הכללי?

מיקי לוי: אני מוכן.

עודד פורר: אורית פרקש הכהן, אחריה אחמד טיבי.

אורית פרקש הכהן: למה מיקי לא נכנס?

עודד פורר: מיקי, אתה יכול לבוא לפה.

אחמד טיבי: גם חבר הכנסת מנסור.

אחמד טיבי: אני אצא ואתה תיכנס במקומי, מנסור.

עודד פורר: אורית, בבקשה.

עודד פורר: אז החשב הכללי ידבר בעוד כשש דקות.

אורית פרקש הכהן: קודם כול אני מברכת אותך, חבר הכנסת פורר, על רשות הוועדה.

אורית פרקש הכהן: הצלחתך הצלחתנו.

אורית פרקש הכהן: העובדה שבכוחות משותפים פתחנו, ממש כך, את הכנסת לעבודה בתקופה כל כך דרמטית לבריאות הציבור, לכלכלת הציבור במשבר כל כך גדול שבו הממשלה עובדת בלי פיקוח פרלמנטרי ובלי הסיוע הפרלמנטרי הנדרש – זאת ברכה גדולה.

אורית פרקש הכהן: אני גם מברכת אותך שבחריצות רבה דקה אחרי ההצבעה על אישור הקמת הוועדה אתמול בשעה 2:00 בלילה אנחנו כבר מתייצבים כאן לדיון הראשון.

אורית פרקש הכהן: אבל אני רוצה להדגיש את ההצעה לסדר שלי ואני מבקשת לעמוד על הדבר הזה.

אורית פרקש הכהן: אתה היית לצדי חבר בוועדת הכספים מטעם ישראל ביתנו כשהיינו בסיבוב האחרון בתקופת גירעון שבה נדרשנו כמעט בכפייה לאשר העברות של עשרות מיליארדי שקלים, טלאי על טלאי בבקשות בהולות של ממשלה בלי לראות את התמונה הכוללת.

אורית פרקש הכהן: אם אתה זוכר לקח לי כמה חודשים טובים כדי לאלץ את הממשלה להציג לנו את תמונת הגירעון הכללית.

אורית פרקש הכהן: בא ראש אגף תקציבים, בא החשב הכללי והציגו את תמונת הגירעון התקציבי.

אורית פרקש הכהן: בעצם עשינו את סדר הדברים בצורה הפוכה.

אורית פרקש הכהן: לכן שמחתי לשמוע את הדברים שלך וזאת ההצעה לסדר הראשונה שלי.

אורית פרקש הכהן: אני מבקשת שההחלטה שנקבל היום תותנה בכך שבדיון הקרוב מגיעים האנשים הרלוונטיים ממשרד האוצר, משר האוצר, מאגף התקציבים, ומציגים בפנינו את התכנית הכלכלית הכוללת: מה סך כול התקציבים המיועדים להתמודד עם הסיפור של הקורונה, מהם המקורות התקציביים שהממשלה מתכוונת להזרים לסיפור הזה?

אורית פרקש הכהן: רק הבוקר התבשרנו שאולי כבר מכינים מסים על הבנזין.

אורית פרקש הכהן: בוודאי, אני רוצה לדעת אם הממשלה הזאת מתכוונת היום לאשר את הקרן ומחר לקחת את זה ביד השנייה מהכיס של האזרח ולא באמצעים אחרים.

אורית פרקש הכהן: אני רוצה לדעת גם מה תכנית ההמשך להצמחת המשק שהיא חלק מהתכנית הכלכלית, ובעיקר – איך אנחנו עושים את כל הדבר הזה כשאנחנו נמצאים בתקציב של 1 חלקי 12 ומדברים על גלישה לגירעון של כמעט 7%.

אורית פרקש הכהן: זאת נקודה אחת, ואני שמחה שאנחנו מסכימים בעניין הזה.

אורית פרקש הכהן: אנחנו היום לא יכולים לאשר ביד אחת קרן ולהקדיש לה ולשריין לה 4 מיליארד שקלים בלי לדעת שמחר הדבר הזה יחזור לנו בגזרות על הציבור ובלי לקבל את התמונה הכוללת ולעבוד כעיוורים באפלה.

עודד פורר: תודה.

אורית פרקש הכהן: נקודה שנייה.

אורית פרקש הכהן: היא משלימה להצעת הסדר הראשונה: אנחנו למודי ניסיון בכך שהרבה מאוד הכרזות בטלוויזיה ותכניות כלכליות שהן, בעיניי, טלאי על טלאי בהודעה לעיתונות ואנחנו לא באמת יודעים מה התמונה הכוללת נשארים בגדר הכרזות לתקשורת.

אורית פרקש הכהן: רק היום גיליתי ש-11 מיליון שקלים שהובטח לעסקים בנהרייה בעקבות השיטפון בקניון ארנה לא הגיעו ליעדם למרות ההחלטה שקיבלנו פה בוועדת הכספים בתיאום עם הממשלה.

אורית פרקש הכהן: עכשיו החבר'ה האלה לא רק שלא קיבלו שקל, עכשיו הם גם עומדים חסרי אונים מול תכנית כלכלית לא ברורה של נגיף הקורונה.

אורית פרקש הכהן: אני מבקשת שניתן דגש ספציפי וייחודי בוועדה הזאת לוודא יישום של הכרזות ושל התחייבויות הממשלה בפנינו; נמצא את המתכונת לעשות את זה כי זאת היכולת שלנו לשמש פה לאזרחים.

עודד פורר: תודה.

עודד פורר: חבר הכנסת טיבי, בבקשה.

אחמד טיבי: תודה רבה, אדוני.

אחמד טיבי: אין ספק שאנחנו מתכנסים בצל משבר עולמי אבל גם משבר בארץ שאין מישהו שלא נפגע ממנו.

אחמד טיבי: אבל אנחנו כחברי ועדת הכספים, מכובדי היושב-ראש, רבותיי חברי הוועדה, צריכים להקשיב לזעקה האותנטית של שכירים, עסקים קטנים, אנשים שלוו מהבנק ולא יכולים להחזיר, אנשים שרוצים להגביל להם את החשבון, אנשים שתשלומי ארנונה מצטברים.

אחמד טיבי: בקנדה ובחלק מאירופה המערבית המדינה מגוננת על האזרח כמעט בכל דבר.

אחמד טיבי: אומרת להם, אסור להוציא מישהו ששכר דירה ולא משלם.

אחמד טיבי: המדינה ערבה לתשלום ואוסרת על פינוי.

אחמד טיבי: לכן גם פה המדינה מתוך הערבות ההדדית שכולם מדברים עליה, צריכים לעמוד לצד אלה שמרגישים או חורבן או חורבן קרב.

אחמד טיבי: אני מכיר אנשים כאלה שחרב עליהם עולמם.

אחמד טיבי: כל אחד מכם מכיר אנשים כאלה, כל אחד מכם מקבל פניות כאלה.

אחמד טיבי: אנשים לא יכולים לשלם את ההתחייבויות שלהם ואז כאילו יש סנקציות.

אחמד טיבי: המדינה צריכה לבטל סנקציות וצריכה במקום לדחות ארנונה אולי לבטל ארנונה כי הארנונה מצטברת ואנשים שנמצאים במשבר כלכלי לא יכולים לשלם את הארנונה הזאת, אדוני היושב-ראש.

אחמד טיבי: אני בטוח שגם אנטאנס וגם מנסור ידברו על זה.

אחמד טיבי: שמתם לב שיש רק ארבעה או חמישה חולי קורונה בחברה הערבית?

אחמד טיבי: זה אמור לרצות אותי אבל המספר מחשיד כי כנראה לא מבצעים מספיק בדיקות.

מיכאל ביטון: הטבלה לא משקרת.

אחמד טיבי: מה אמר ביטון?

מיכאל ביטון: הטבלה לא משקרת.

אחמד טיבי: בנושא הזה קשה לי להתבדח.

מיכאל ביטון: צודק.

אחמד טיבי: יש גם נושא שני שאמרתי אותו בערבית ואני אגיד שוב: יש אנשים שיש להם תסמינים ולא פונים.

אחמד טיבי: זה נקרא היעדר מודעות.

אחמד טיבי: עוד נושא: בימים האחרונים הצלחנו יחד עם "ישראייר" ועם משרד החוץ להוציא שתי טיסות חילוץ מאיטליה.

אחמד טיבי: לא היה קל.

אחמד טיבי: אלה אנשים שמשרד החוץ אמר להם בהתחלה לא לצאת מאיטליה, ואחר כך שינה את ההוראות ואמר, תצאו.

אחמד טיבי: אתמול פיקוד העורף שתפס פיקוד שלח להם אוטובוס מטונף מימי הביניים, מחריד.

אחמד טיבי: אחריות של פיקוד העורף.

אחמד טיבי: הוא שם אותם במלון "כנר" ליד הכינרת בתת-תנאים.

אחמד טיבי: הם עמדו שעות עד שנכנסו.

אחמד טיבי: אני מבין את ההחלטה – יש כאלה שחושבים שהם צריכים להיות בבידוד ביתי אבל אמרו לי שמי שהחליט לשלוח אותם לבית מלון זה ראש הממשלה.

אחמד טיבי: זאת החלטה בדרג של ראש ממשלה-מל"ל.

אחמד טיבי: אבל לשלוח באוטובוסים כאלה?

אחמד טיבי: להשאיר אותם בתנאים כאלה ליד בית מלון זה לא אנושי.

אחמד טיבי: לא מספיק שהאנשים האלה באיטליה ראו את התופת של המוות באיטליה.

אחמד טיבי: אני חוזר וקורא עכשיו גם מפה לכולם להישמע להוראות משרד הבריאות.

אחמד טיבי: זה חשוב לכולנו.

אחמד טיבי: תודה רבה.

עודד פורר: תודה רבה.

עודד פורר: החשב הכללי – אפשר להעלות אותו?

עודד פורר: החשב הכללי אתנו.

עודד פורר: בבקשה, אדוני.

עודד פורר: לא שומעים את החשב הכללי.

עודד פורר: מיקי, אתה רוצה לדבר בינתיים?

מיקי לוי: כן.

עודד פורר: חבר הכנסת מיקי לוי, בבקשה.

מיקי לוי: תודה רבה, אדוני היושב-ראש.

מיקי לוי: אני אדלג על דברי הפתיחה שלך כדי לא לחזור שוב ולחסוך במילים.

מיקי לוי: אני רוצה לברך אותך בהצלחה על תפקיד לא פשוט בימים טרופים אלה.

מיקי לוי: בכלל, ועדת הכספים היא ועדה מאוד מורכבת.

מיקי לוי: אני סמוך ובטוח שהשיקולים שלך והשכל הישר, כפי שאני מכיר אותך כמה שנים, בהחלט ישאירו פה טביעת אצבע.

מיקי לוי: אי אפשר להתעלם מיושב-הראש הקודם גפני שניהל את הישיבה הזאת ביד רמה.

מיקי לוי: אני יושב לידו כשבע וחצי שנים.

מיקי לוי: הידע שהוא צבר כאן, הניסיון, האיזונים שהוא הביא לפעמים מעבר לשיקולים הפוליטיים ראויים לכל הערכה.

מיקי לוי: אני מאוד מעריך אותו ורואה בו אפילו חבר לדרך.

מיקי לוי: אני קורא לגפני מכאן: בוא, תשתתף בוועדת הכספים, תביא את הניסיון שלך – זה חשוב לנו מאוד.

מיקי לוי: ולך, אדוני, בהחלט בהצלחה.

מיקי לוי: אני רוצה לעבור על כמה סעיפים, ואני רוצה לנגוע קודם כול בסעיף הראשון.

מיקי לוי: אני שנלחם בשנים שאני פה כדי לשמור על גירעון שפוי כדי שלא נתגלגל למחול שדים, קורא לך ליזום – אחרי שתתייעץ עם מי שאתה רוצה, עם כלכלנים, אתנו – יוזמה חוקית – להגדיל בחוק את גירעון מדינת ישראל כדי שנוכל להזרים כספים למשק, כדי שנוכל להניע את הכלכלה.

מיקי לוי: לא יכול להיות שאנחנו לא נוכל להגדיל את הגירעון.

מיקי לוי: יהיה חסר כסף.

מיקי לוי: אני לא יודע מתי המשבר ייגמר אבל הכסף נזקק.

מיקי לוי: המדינה נמצאת בחוב תוצר מצוין, כמו שאמרת.

מיקי לוי: אני בהחלט אומר – בואו נביא חוק, ניזום את זה, נגדיל את הגירעון כדי שנוכל להביא מקור תקציבי אמין, יציב כדי להניע את גלגלי הכלכלה.

מיקי לוי: דבר נוסף, צריך ליזום ולבקש מהשלטון המקומי לדחות את הארנונה לעסקים קטנים.

מיקי לוי: יש הקרנות עצמן – קרן הניקיון; יש עוד כמה קרנות.

מיקי לוי: אפשר בהחלט לדחות את זה.

מיקי לוי: או שהמדינה תיקח ערבות בעניין הזה.

מיקי לוי: ממילא בתי ספר סגורים, חלק מהשירותים נמנעים מאותן רשויות.

מיקי לוי: כדאי כרגע להמתין עם העניין הזה.

מיקי לוי: מקור תקציבי נוסף למקורות התקציביים שאמרת – מפעל הפיס.

מיקי לוי: מפעל הפיס מזרים מיליוני שקלים או אולי מעל מיליארד שקלים לרשויות המקומיות ולכל מיני נושאים.

מיקי לוי: אפשר להקפיא.

מיקי לוי: בעת משבר צריך לעשות סדר עדיפויות.

מיקי לוי: אי אפשר להגיד שאנחנו מתנהלים כפי שהתנהלנו עד כה.

מיקי לוי: לא.

מיקי לוי: עת חירום היא, ואני בכוונה אומר את זה כדי שזה יירשם בפרוטוקול.

מיקי לוי: אני מאוד אעריך איך שאתה תיקח אחר כך את הפרוטוקול על הדברים שאמרתי ותראה מה אתה כן יכול להביא כדי שהוודאות במשק תתפוס תאוצה.

מיקי לוי: אנחנו צריכים להביא ודאות לעסקים.

מיקי לוי: אני מבקש לדחות את גביית המע"מ בין חודשיים לשלושה חודשים.

מיקי לוי: לא יכול להיות שעולם כמנהגו נוהג.

מיקי לוי: מאיפה הם ישלמו את המע"מ?

מיקי לוי: תגידו לי, מאיפה?

מיקי לוי: יקבלו קנסות?

מיקי לוי: יגדילו את התשלומים שלהם?

מיקי לוי: מה זה הדחייה הקלילה הזאת?

מיקי לוי: זה לא מספיק.

מיקי לוי: כשהייתי בצוק איתן במשרד האוצר דחינו את זה הרבה יותר.

מיקי לוי: מה בוער עכשיו?

מיקי לוי: האנשים לא מגיעים לבנקים, העסקים סגורים.

מיקי לוי: נא לדחות את הנושא הזה של מע"מ וגם מס הכנסה.

מיקי לוי: אני מבקש ממך, אדוני, ליזום דיון עם רשות המסים.

מיקי לוי: רשות המסים היא המפתח לסיוע שלנו לעסקים קטנים, בינוניים ואפילו גדולים.

מיקי לוי: מעבר לסיוע ולהלוואות שהמדינה אפשרה להם בבנקים אני רוצה לחבר את 2020 עם 2021 לתפיסת עולם אחת בעולם המס.

מיקי לוי: אני רוצה או מבקש לאחד דוחות למס הכנסה כדי שהעסקים יוכלו לגלגל את ההפסדים שלהם לשנת המס הבאה.

מיקי לוי: זה אפשרי.

מיקי לוי: זה קיים.

מיקי לוי: וזה הפתרון הכי קל לעשות במקום קרן פה וקרן פה.

מיקי לוי: איחוד עולם המס לשנתיים ייתן לנו פשוט אפשרויות לבוא ולהגיד, הנה, באנו לקראתכם.

עודד פורר: אגב, בעיקר כשכנראה תקציב המדינה יהיה גם ככה תקציב דו-שנתי של 21-20.

מיקי לוי: אדוני, לא זאת ועוד – אתה יודע כמה יצאתי נגד התקציב הדו-שנתי שהוא חלק מהבעיה?

מיקי לוי: אבל כאן, אם אתה בוחן את זה, הרי ממה - - - הכסף של העסקים הקטנים?

מיקי לוי: מהעובדים.

מיקי לוי: החלק הבסיסי ברווחים שלהם הוא קטן.

מיקי לוי: אבל כשאני מציע לאחד את שתי השנים האלה, יש להם אופק ויש להם על מה להיסמך.

עודד פורר: ברור, מיקי.

אורית פרקש הכהן: שנים.

עודד פורר: אני רוצה שנגיע לרוני חזקיה.

מיקי לוי: דקה וחצי כי באמת יתרתי על מה שביקשתי.

עודד פורר: נכון.

מיקי לוי: המדינה בתקופת הקורונה צריכה להיות ערה להפרש בתזרים המזומנים בתוך העסקים עצמם.

מיקי לוי: לפי מה נקבע איזו רמה של הלוואה הוא ייקח?

מיקי לוי: חייבים להתחשב בעניינים האלה.

מיקי לוי: אני אומר שוב – היקף ההלוואות לא יפחת מרבעי מיליארדי שקלים ולא יעלה על פריים פלוס 2 כי אין להם מאיפה להחזיר.

מיקי לוי: המדינה פה צריכה להכניס את היד לכיס.

שגית אפיק: אתה מדבר על הבקשה הספציפית?

מיקי לוי: אני מוסיף.

מיקי לוי: אנחנו צריכים להבהיר מהוועדה הזאת: אנחנו לא נותנים מענקים.

מיקי לוי: אנחנו מלווים בתנאים מועדפים.

מיקי לוי: צריכים להגיד את זה בפה מלא.

מיקי לוי: כי אי אפשר להביא את המדינה לפשיטת רגל.

מיקי לוי: אם מפטרים את כל העובדים והמדינה נותנת להם דמי אבטלה אז אני צריך איזונים.

עודד פורר: ברור.

מיקי לוי: אני רוצה לומר עוד משהו.

מיקי לוי: זה לא על השולחן אבל נראה לי שסגירת העסקים נעשתה אולי נעשתה בהבל פה או מהר מדי.

מיקי לוי: אני משוכנע שמי שקיבל את ההחלטות האלה קיבל החלטות נכונות.

מיקי לוי: אבל סתם לדוגמה, אצלי בבית הכיריים שווקו חיים לפני שלושה ימים.

מיקי לוי: אז מה אני אעשה?

מיקי לוי: אין איך לבשל לילדים, ועוד אנחנו לוקחים להם, אנחנו עובדים אצל הילדים.

מיקי לוי: אז מצאתי חנות אחת פתוחה.

מיקי לוי: רצתי, חיכיתי בחוץ שמישהו אחר יפנה אותה.

מיקי לוי: נכנסתי, קניתי כיריים.

מיקי לוי: אבל עכשיו צריך טכנאי.

מיקי לוי: אז צריך שיקול דעת.

מיקי לוי: חנויות מכשירי חשמל – אני מסכים שהקניונים צריכים להיות סגורים - -

עודד פורר: מיקי, צריך מילה אחת: מחשבה.

עודד פורר: זה הכול.

מיקי לוי: אני מסכים אתך.

מיקי לוי: מחשבה מה סוגרים.

מיקי לוי: זה גם יעזור לנו לגלגל את המשק.

עודד פורר: ברור.

מיקי לוי: תודה רבה, אדוני היושב-ראש.

עודד פורר: אפשר עכשיו את רוני חזקיה?

עודד פורר: עוד פעם אין לך סאונד?

עודד פורר: מה יהיה?

עודד פורר: לא שומעים אותו.

עודד פורר: או – שומעים.

עודד פורר: רוני?

עודד פורר: דבר הכי קרוב למיקרופון שאתה יכול כי אנחנו בקושי שומעים אותך.

רוני חזקיהו: בוקר טוב.

רוני חזקיהו: אני רוצה לברך את חברי הוועדה ואת היושב ראש על פתיחת ישיבתם הראשונה בוועדת הכספים.

רוני חזקיהו: אנחנו ציפינו לזה ומברכים על כך.

רוני חזקיהו: אני רוצה לגשת ישר לעניין: נושא קרן הסיוע הייעודית לנפגעי קורונה במסגרת קרן ערבויות המדינה לעסקים קטנים ובינוניים.

רוני חזקיהו: כבר בתחילת מרץ עם התפרצות המשבר בישראל אנחנו הבחנו בהשפעה מיידית על הכלכלה ממשקי הבית ועד המגזר העסקי הגדול.

רוני חזקיהו: אחד הכלים הראשונים שהחלטנו באופן מידי שעמד לרשותנו במסגרת הקרנות הקיימות בנושא היה קרן לעסקים קטנים.

רוני חזקיהו: לקחנו את היתרה שעמדה לרשותנו בערבויות שאושרה על-ידי ועדות הכספים הקודמות והפעלנו קרן מידית של 2 מיליארדי שקלים והסבנו אותה למסלול מיוחד לנפגעי הקורונה – עסקים קטנים ובינוניים.

רוני חזקיהו: הקרן התחילה לפעול ב-8 במרץ השנה, וכבר בימים האלה, 23 במרץ נכון לאתמול, קצב גדל לכדי 300 בקשות ליום.

רוני חזקיהו: כך שהקצב משביע רצון מבחינתנו.

רוני חזקיהו: זה אומר שהעסק עובד.

רוני חזקיהו: אנחנו גם, כמובן, נרחיב יותר מאוחר לגבי הביורוקרטיה שחתכנו בנושא הזה כדי לאפשר תשובות בפרק זמן קצר מאוד.

רוני חזקיהו: אנחנו פונים אליכם היום כדי לאשר קרנות נוספות ואני גם רוצה לפרט את התנאים שלהם.

רוני חזקיהו: אבל לפני כן אוסיף ואומר שהתנאים החדשים שאנחנו נבקש לאשר היום שהם תנאים משופרים משמעותית ביחס לקרנות הרגילות והקרן הזאת שפועלת עכשיו יחולו רטרואקטיבית על הקרן שהתחילה לעבוד בתחילת מרץ.

רוני חזקיהו: כך ככל שנאשר פה את ההקלות שאנחנו מציגים, כשנציג את השינוי בין הקרן הזאת לקרנות האחרות נחיל אותם רטרואקטיבית על הקרן הנוכחית שהתחילה לפעול ב- 8 במרץ ונמצאת כבר במהלך מתווים של קבלת בקשות, והכסף הראשון התחיל לזרום לאנשים.

רוני חזקיהו: אנחנו מציגים לבקשה – אנחנו רוצים להגיע לשמונה מיליארד שקל.

רוני חזקיהו: יש לנו 2 מיליארד שקל בקרן הקיימת שיש לנו כרגע.

רוני חזקיהו: אנחנו מבקשים ארבעה מיליארד שקל נוספים להפעיל דרך אישור ערבות של 480 מיליון שקל, ויותר מאוחר אם נצטרך – כי אנחנו עוד לא רואים עד כמה נצטרך בעסקים הקטנים סכומים גדולים יותר ואם כן נבוא אליכם ונבקש לאשר סכומים נוספים.

רוני חזקיהו: כרגע אנחנו פונים לגבי ארבעה מיליארד כי אנחנו בתחילת הניצול של שני מיליארד.

רוני חזקיהו: כך שיעמדו לרשותנו כשישה מיליארד.

רוני חזקיהו: בטווח הקרוב נראה לנו שזה אמור להספיק.

רוני חזקיהו: ככל שנתקדם וננצל שני מיליארד ראשונים נבוא אליכם להגדיל אם נראה שיש צורך בעניין.

רוני חזקיהו: במסגרת הדיון אני רוצה להציג לכם את העקרונות.

רוני חזקיהו: אישור הערבות הייתה הבקשה.

רוני חזקיהו: במסגרת ערבויות המדינה יש לנו מספיק מקום לערבות הזאת.

רוני חזקיהו: כידוע לכם, מסגרת הערבויות שעומדת לרשות החשב הכללי היא 10% מתקציב המדינה – כ-36 מיליארד שקל.

רוני חזקיהו: לכן אנחנו רחוקים מהניצול הזה, כך שאין בעיה כרגע, ואין חסימה רגולטורית לאשר את הדבר הזה.

עודד פורר: אתם מבקשים להגדיל את סכום הערבות מכמה לכמה?

רוני חזקיהו: אנחנו רוצים ערבות נוספת של 480 מיליון שתצטרף למלאי הקיים של הערבויות.

רוני חזקיהו: אנחנו רחוקים מאוד מהתקרה של 35 מיליארד.

עודד פורר: הבנתי.

עודד פורר: 480 מיליון בשביל לתת ערבות של ארבעה מיליארד.

עודד פורר: כדי שתוכלו לתת ארבעה מיליארד.

רוני חזקיהו: בדיוק.

עודד פורר: הבנתי.

עודד פורר: ברור.

רוני חזקיהו: לאלה שלא הבינו, רק במשפט אחד: לפי השיטה של הקרנות, המדינה נושאת בסיכון.

רוני חזקיהו: בשלב זה אנחנו לא מזהים מחנק אשראי מבחינת ההון של הבנקים אבל אך יש בעיה עם פירעון הסיכון שלהם.

רוני חזקיהו: ככל שנדע להשתתף בסיכון אנחנו מאמינים שהברז של האשראי לכיוון הזה ייפתח, וזאת כל המהות שעומדת מאחורי הקרן לעסקים קטנים.

רוני חזקיהו: - - - שמה ערבות ובערבות הזאת היא לוקחת חלק מהסיכון, ובחלק - - - נסביר תכף.

רוני חזקיהו: זאת בעצם הבקשה.

רוני חזקיהו: כדי שיהיה מושג לגבי המספרים אני אבקש מעמית מרזאי מהחשב הכללי שמטפל בתחום הקרנות לעסקים קטנים לערבות מדינה להרחיב את הדיבור.

רוני חזקיהו: אנחנו שלחנו טבלה שמראה את ההבדלים בין הקרן הקיימת כרגע לעסקים קטנים לבין מה שאנחנו מציעים כך שיהיה יותר קל לראות גם מה אנחנו מבקשים וגם את ההבדל בין מה שהיה לבין מה שיש היום.

מיקי לוי: אדוני, אפשר?

עודד פורר: תן להם לסיים להציג ואז אני אעשה סבב שאלות.

מיקי לוי: סליחה.

מיקי לוי: חשבתי שרק רוני דיבר.

עודד פורר: גם חבר הכנסת שחאדה מחכה לזכותו לדבר.

מיקי לוי: שלא יירד.

מיקי לוי: אני רוצה לשאול אותו.

עמית מרזאי: - - -

עודד פורר: אנחנו בקושי שומעים אתכם אז מבקש מחברי הכנסת, אין מה לעשות.

עודד פורר: זו רמת דיון שתחייב אותנו ליותר סבלנות.

עודד פורר: מה שם הדובר?

עמית מרזאי: עמית מרזאי, ממונה ערבויות מדינה באגף החשב הכללי.

עמית מרזאי: אנחנו נציג את הקווים הכלליים של הקרן החדשה שאנחנו מבקשים להקים היום באישורכם, כמובן.

עמית מרזאי: נשים את ההדגשים ביחס לקרן שקיימת לעסקים קטנים.

עמית מרזאי: אנחנו מכירים אותה מהעבר מהדיונים הקודמים בוועדה הזאת.

עמית מרזאי: הדבר הראשון והחשוב הוא שאנחנו מגדילים את שיעור ערבות המדינה מ-70% ל-80%.

עמית מרזאי: המשמעות היא שהמדינה נוטלת סיכון נוסף ומבקשת להפחית את הבטוחה שנדרש הלווה להעמיד במקביל בכל הלוואה בודדת.

עמית מרזאי: זה אומר שבכל הלוואה בודדת המדינה תעמיד ערבות של 85% בבנקים.

עמית מרזאי: בהקשר לבטוחה שנדרש הלווה להעמיד במקום 25% שהוא נדרש להעמיד בקרן הקיימת היום נפחית את הבטוחה ב-5%.

עמית מרזאי: המטרה היא להקל עד כמה שניתן על קשיי התזרים של הלווה.

עמית מרזאי: זה צעד נוסף שיקל על התזרים הפנוי שלו.

עמית מרזאי: אנחנו נבקש גם להגדיל את אוכלוסיית היעד של העסקים הזכאים ולהעלות מ-100 מיליון מחזור שקיים היום בקרן ל-400 מיליון מחזור.

עמית מרזאי: אנחנו מבינים שעד 100 מיליון תופסים כ- 99% מהעסקים מבחינת המענה שהקרן מספקת אבל אנחנו גם יודעים שיש עסקים נוספים בטווח הארוך יותר שייתכן שיידרשו לסיוע.

עמית מרזאי: לכן אנחנו מציעים גם כן.

עמית מרזאי: במסגרת הזאת נעמיד הלוואות מקסימליות של 500 אלף שקל או 8% מהמחזור אבל לא יותר מ-20 מיליון שקל להלוואה בודדת.

עמית מרזאי: זה שיפור ביחס למצב הקיים כיוון שהיום אנחנו מאפשרים 500 אלף שקל ב- 8 מיליון מחזור - - -

עודד פורר: עלתה פה שאלה מצד חברי הכנסת: עסק עם מחזור גבוה יכול להגיע עד 8 מיליון שקל הלוואה?

עמית מרזאי: יותר מזה.

עמית מרזאי: עסק עם מחזור גבוה מעל 250 מיליון יכול להגיע להלוואה של עד 20 מיליון.

עמית מרזאי: תקופת הלוואה תהיה עד חמש שנים בדומה למה שיש לנו היום בקרן.

עמית מרזאי: התקופה הזאת היא ארוכה מעל ומעבר לנדרש.

עמית מרזאי: אנחנו מדברים על הלוואות הון חוזר שבשגרה משרשות את הפעילות השוטפת, ולכן צפוי לדרוש לקבל את ההחזר בתקופה הרבה יותר קצרה של מספר חודשים.

עמית מרזאי: אנחנו מאריכים את התקופה כדי להקל על הלחץ התזרימי ועל ההחזר השוטף של העסק.

עמית מרזאי: תקופת הגרייס על הקרן – גם אותה אנחנו נאפשר להאריך משישה חודשים ל-12 חודשים.

עמית מרזאי: זה שוב הקלה נוספת על התזרים בתקופה הזאת שיש בה הרבה חוסר ודאות.

עמית מרזאי: אנחנו מבטלים את כל מה שקשור לעמלות, הגשת בקשה, עמלות למדינה, עמלות לבנקים, עמלת פתיחת תיק – כל מה שהיה קודם ואפשר להסיר אנחנו מסירים.

עמית מרזאי: אנחנו נישא בעלויות גם של הטיפול הראשוני ובהמשך אנחנו מקווים שיהיו כמה שפחות הפסדים.

עמית מרזאי: לגבי שיעורי הריבית – שיעורי הריבית נקבעים על-ידי המערכת הבנקאית.

עמית מרזאי: כרגע אנחנו רואים את הלוואות הראשונות שמועמדות במסגרת המסלול הייעודי שפתחנו.

עמית מרזאי: שיעורי הריבית אטרקטיביים יותר ביחס לריביות שקיימות בממוצע בהלוואות בקרן הקיימת.

עמית מרזאי: בקרן הקיימת אנחנו מדברים על הלוואות בריבית ממוצעת של 2.7 מעל הפריים, והיום רואים שהריביות הן סביב 2% מעל הפריים.

עמית מרזאי: יש לנו ציפייה ואנחנו מקווים שהריבית עוד תרד בממוצע לשיעור נמוך יותר של 1.5% או 2% מעל הפריים.

עמית מרזאי: כמובן, זה שיקול שיש בו גם צד של הבנק שזה כספו.

עמית מרזאי: אנחנו מאפשרים במסגרת הקרן החדשה לכל הבנקים בשלב הראשון להצטרף.

עמית מרזאי: כרגע יש לנו רק ארבע שותפויות פיננסיות שמורכבות מבנקים ומגופים מוסדיים.

עמית מרזאי: אנחנו נאפשר לכל הבנקים להצטרף כדי לתת פתרון מקיף לכל הלקוחות.

עמית מרזאי: גם היום אפשר לדבר במונחים של פתרון מקיף לכל הלקוחות כיוון שאין הגבלה ללקוח מסוים לקבל הלוואה בבנק שהוא לא מנהל בו חשבון.

עמית מרזאי: אבל בדרך הזאת אנחנו מאמינים שאנחנו פותחים את היריעה ומאפשרים גמישות הרבה יותר גבוהה לאוכלוסייה הזאת.

עמית מרזאי: זאת המטרה כרגע.

עמית מרזאי: בשלב השני אנחנו נבחן צירוף גופים נוספים.

עמית מרזאי: בעניין הגנת המדינה על התיק – כל הדברים שאני מונה כאן זה לאחר שדיברנו עם המערכת הבנקאית בשבוע וחצי האחרונים בצורה די אינטנסיבית.

עמית מרזאי: הסכמנו על התנאים אז אני מציג אותם.

עמית מרזאי: הנושא האחרון הוא הגנת המדינה על התיק.

עמית מרזאי: אנחנו נעלה את שיעור ההגנה מ- 9% ל-12% נוכח הסיכון הנוסף שאולי גלום היום באותם עסקים נוכח התפשטות הנגיף.

עמית מרזאי: אני רוצה לומר כמה מילים לגבי הביורוקרטיה ולוחות הזמנים.

עמית מרזאי: כמו שהחשב הכללי ציין קודם קיצרנו ניכרת את כל מה שנדרש; הסרנו את כל החיכוכים באמצע.

עמית מרזאי: אם אמנה את הדברים שקרו ואת התוצאות שהגענו אליהן – קיצרנו את מסמכי הגשת בקשה למינימום הנדרש, לשאלות טריוויאליות כמעט ברמת הזדהות – ארבעה עמודים בלבד.

עמית מרזאי: לא צריך סיוע פיננסי.

עמית מרזאי: אפשר להגיש את הבקשה הזאת בצורה עצמאית.

עמית מרזאי: אנחנו חושבים שזה עונה על הצרכים שלנו בעת הזאת, ואנחנו גם חושבים שזה יקל על האוכלוסייה בהגשת בקשה מהירה.

עמית מרזאי: לגבי הצהרות חתומות בידי עורכי דין: דחינו את ההצעות החתומות לסוף התהליך גם כדי לחסוך בעלויות בשלב הראשון וגם כדי לחסוך בפרק הזמן הנדרש בהכנה לחתימות האלה.

עמית מרזאי: לכן ככל שההלוואה תאושר בסוף נבקש את ההצעות.

עמית מרזאי: המטרה היא לקצר בזמנים עד כמה שניתן.

עמית מרזאי: קיצרנו את הזמנים.

עמית מרזאי: פתחנו את הקרן ב- 8 במרץ והלוואות ראשונות עומדות מיום רביעי בשבוע שעבר.

עמית מרזאי: אנחנו מדברים על פחות מתשעה ימים - - - ימי עבודה.

עמית מרזאי: כעת אנחנו מצפים ללוחות זמנים מקוצרים שיסת

עמית מרזאי: כמו עד חמישה ימים אצל הבודקים שלנו, שני הגופים המתאמים ועד תשעה ימים אצל הבנק.

עמית מרזאי: גם זה אחרי ששוחחנו עם הנציגים במערכת הבנקאית.

עמית מרזאי: אנחנו מבינים את המשמעות של פרק הזמן שנדרש מנקודת הבקשה לנקודת אישור ההלוואה וההעמדה שלה.

עמית מרזאי: עד כאן מהבחינה הזאת.

עמית מרזאי: הקצב היום גבוה היום פי ארבעה מהקצב שאנחנו רגילים לראות מהקרן הרגילה שלנו.

עמית מרזאי: אנחנו יכולים לצפות שהם יעלו בהמשך.

עמית מרזאי: זה בטח לשביעות רצוננו.

עודד פורר: תודה.

עודד פורר: אם תוכל לבקש מרוני שיישאר כי יש עוד כמה שאלות לחשב הכללי.

עודד פורר: חבר הכנסת שחאדה, בבקשה.

עודד פורר: ואז שאלות.

אורית פרקש הכהן: גם לי יש שאלות.

עודד פורר: בסדר.

עודד פורר: אחרי חבר הכנסת שחאדה חברי הכנסת ישאלו ברצף ורוני יענה עליהן במרוכז.

מיכאל ביטון: גם אני רוצה לשאול בהמשך.

אנטאנס שחאדה: צהריים טובים לכולם, אדוני היושב-ראש, חברים, אנחנו בתקופה לא פשוטה.

אנטאנס שחאדה: בוועדה הזאת אנחנו מתמקדים בהיבט הכלכלי ובכל הנושא הפיננסי.

אנטאנס שחאדה: אני מבקש מהוועדה וממשרד האוצר – מהחשב הכללי ומכל הממונים באוצר – להתחשב במציאות הפיננסית והכלכלית המיוחדת ביישובים הערביים.

אנטאנס שחאדה: אנחנו מדברים על כמעט 99% מהעסקים ביישובים הערביים שהם עסקים קטנים והם סובלים בדרך כלל מקשיי תזרים או ממחזור נמוך במיוחד.

אנטאנס שחאדה: 66% מהמועסקים הערבים מועסקים בעסקים קטנים.

אנטאנס שחאדה: זאת גם נקודה מאוד חשובה.

אנטאנס שחאדה: יש גם מחזור עסקי מאוד נמוך.

אנטאנס שחאדה: אנחנו מדברים על חצי מהם שהמחזור העסקי שלהם הוא כחצי מיליון שקל.

אנטאנס שחאדה: לכן אני מבקש להתחשב בתנאים האלה בבואם לקבל הלוואות או להקצות הלוואות מיוחדות בערבות המדינה לעסקים שאינם עונים על הקריטריונים או על כל הקריטריונים של הקרנות הקיימות, כי יש שם באמת מצב ייחודי וצריך להתחשב בזה.

אנטאנס שחאדה: זה מנוע ההעסקה העיקרי בכלכלה במגזר הפרטי בישובים הערביים.

אנטאנס שחאדה: השאר שגם תהיה להם מכה בהעסקה – כ- 50% עדיין מועסקים בענף הבנייה והתשתיות ובמשלוחי יד מסורתיים – גם הם יהיו הנפגעים העיקריים מהמשבר הזה; שלא לדבר על ענף התיירות שיקבל מכה רצינית.

אנטאנס שחאדה: אני חושש שגם בועת הנדל"ן תתפוצץ לנו בפנים עם סיום המשבר.

אנטאנס שחאדה: אנחנו באים לתקופת אי ודאות כלכלית גדולה מאד וצריך להתחשב בזה מעכשיו.

אנטאנס שחאדה: אני דורש מהאוצר ומוועדת הכספים שיהיו תנאים מיוחדים או להקצות אחוז מסוים מהקרן לטובת העסקים ביישובים הערביים עם תנאים מיוחדים שמתחשבים במציאות הכלכלית העסקית של היישובים.

עודד פורר: תודה.

אנטאנס שחאדה: שנית אני רוצה להתריע, אדוני היושב-ראש, על מה שקרה אתמול.

אנטאנס שחאדה: היה סיכום עם משרד הבריאות שתיפתח תחנת בדיקה בוואדי ערה.

אנטאנס שחאדה: אתמול בלילה הבנו שהתחנה לא נפתחה ולא תיפתח בגלל מיעוט הנרשמים.

אנטאנס שחאדה: זה ברור שיהיה מיעוט נרשמים כי זה לא פורסם.

עודד פורר: אני מקווה שתקום היום ועדת הקורונה.

אנטאנס שחאדה: תהיה היום ועדת קורונה?

אברהם (אבי) ניסנקורן: כן.

אנטאנס שחאדה: אוקיי, אז מצוין.

עודד פורר: בעזרת השם.

עודד פורר: עכשיו נתחיל לשמוע את שאלות חברי הכנסת לרוני.

אנטאנס שחאדה: אני רוצה לומר עוד משהו כי אני יוצא.

אנטאנס שחאדה: אני מבקש להנגיש את המידע גם בערבית.

אנטאנס שחאדה: אני יוצא.

אנטאנס שחאדה: תודה.

אברהם (אבי) ניסנקורן: רוני, אתה שומע אותנו?

רוני חזקיהו: שמעתי את חבר הכנסת שחאדה.

רוני חזקיהו: אני לא שומע את אבי.

עודד פורר: אבי, רק איפה שיש מדבקה לבנה המיקרופון עובד.

אברהם (אבי) ניסנקורן: עכשיו שומע?

רוני חזקיהו: כן.

אברהם (אבי) ניסנקורן: יש לנו הרבה פניות ממלכ"רים ששואלים: האם הקרן הזאת רלוונטית גם להם?

אברהם (אבי) ניסנקורן: ואז יש להם בעיה של תנאי זכאות כי הם מתנהלים קצת שונה מעסקים קטנים.

אברהם (אבי) ניסנקורן: אז אם תוכל להתייחס לנושא של המלכ"רים זה מאוד חשוב.

רוני חזקיהו: אוקיי.

עודד פורר: רון תומר, נשיא התאחדות התעשיינים.

עודד פורר: אפשר לשים אותו על הקו?

עודד פורר: תודה.

רון תומר: רציתי להגיד שלום וברכות לך ולוועדה.

רון תומר: אנחנו שמחים שהכנסת מתחילה לעבוד.

רון תומר: הייתם חסרים לנו כי יש הרבה דברים חשובים בנושא.

רון תומר: אין ספק, יש הרבה בעיות לפתור במישור של הפיצויים ודברים אחרים אבל הבעיה הכי חשובה היום במשק היא נזילות.

רון תומר: הנזילות תכריע אם המשק הזה יתרסק או לא.

רון תומר: לכן אנחנו מברכים אתכם, רוני, על נושא הקרן.

רון תומר: זאת התחלה טובה.

רון תומר: אבל זאת התחלה כי המשק הזה צריך הרבה יותר נזילות מאשר שניים, ארבעה - - - אנחנו גם מברכים שזה הוגדל לעסקים גדולים יותר.

עודד פורר: נעלם לנו הסאונד.

עודד פורר: עכשיו שומעים.

רון תומר: אני שוב אומר:

רון תומר: הקרן הזאת חשובה אבל 2, 4, 8 זה כסף קטן.

רון תומר: אנחנו נצטרך הרבה יותר כסף לעתיד כדי לפתור את הנדרש.

רון תומר: אבל נתחיל עם זה.

רון תומר: אני כבר אומר שאנחנו העלינו דרישה לאוצר ונמשיך להעלות קדימה לקרנות הרבה יותר משמעותיות.

רון תומר: הכסף הזה צריך עשרות מיליארדים לנזילות השוק.

רון תומר: נקודות שרוצה להעלות: ערבות אישית – לא שמעתי ואולי פספסתי משהו, אבל היום הלווה נדרש לחתום על 100% ערבות אישית.

רון תומר: זה אחד המחסומים הכי גדולים כי הוא לווה היום.

רון תומר: חלקם זה עסקים ותעשיות שחוששים לעתיד.

רון תומר: אם הוא ייקח הלוואה על מיליון, שני מיליון או חמישה מיליון או לא משנה על כמה, הוא יפחד שחוץ מלהפסיד את העסק יבואו אחרי זה לפרוע ממנו מכספו הפרטי.

רון תומר: הוא יפחד לקחת.

רון תומר: המטרה שלנו היא להניע את המשק ולא לעצור אותו.

רון תומר: לכן חייבים למצוא כלי לפחות להלוואות הגדולות – ואני חושב שלכולן – יידרש להוריד את הערבות האישית לאפס או למשהו מאוד מינימלי.

עודד פורר: ברור.

רון תומר: הדבר השני זה גם הערבות הכספית.

רון תומר: אם שמעתי היטב, אנחנו עדיין על 10%.

רון תומר: אני באמת מבקש – אם רוצים שהקרן הזאת תצליח צריך להוריד אותה ל-5%.

רון תומר: אני לא אתפוס מזמנכם ואני רק אסכם במילה אחת - -

רוני חזקיהו: אמרנו: 5%.

רון תומר: אז לא שמעתי, אני מצטער.

רון תומר: הזום כמעט מושלם.

רון תומר: אז 5% זה בסדר ועל זה אני מברך.

רון תומר: אסכם במילותיו של ראש הממשלה לבקשתי, והוא אמר את זה גם לשרים: הוא אמר: If you want to shoot, shoot.

רון תומר: הכוונה היא שהקרן הזאת תיבחן לא בכך שהיא קמה אלא שהיא מחלקת את הכסף.

רון תומר: היא גם תיבחן בזה שהיא נגמרת בתוך כמה ימים ומקימים קרנות נוספות.

רון תומר: כי אם הקמנו קרנות והכסף לא יגיע – פספסנו.

רון תומר: אז ברכות על הכוונה.

רון תומר: זאת רק ההתחלה, אנחנו נדרוש יותר.

רון תומר: אבל If you want to shoot, shoot – חלקו את הכסף.

רון תומר: תודה.

עודד פורר: תודה.

עודד פורר: חבר הכנסת מיקי לוי, בבקשה.

מיקי לוי: רוני, אתה שומע?

רוני חזקיהו: מיקי, אני שומע אותך היטב.

מיקי לוי: תודה רבה.

מיקי לוי: אני מדבר על תשעת הימים.

מיקי לוי: תשעת הימים יכולים, חלילה, להתמשך.

מיקי לוי: תביאו דוחות כספיים, תביאו אישור רואה חשבון, תביאו פה, תביאו שם – מה ניתן לעשות כדי לצמצם את הפרוצדורה כדי לייעל כדי שהחיים יהיו יותר קלים?

מיקי לוי: כי אם נעשה את זה מסובך הם לא יבוא לקחת את הכסף.

עודד פורר: דובי אמיתי, יושב-ראש המגזר העסקי.

איריס שטרק: גם אני מבקשת את זכות הדיבור.

דובי אמיתי: אני מברך את יושב ראש הוועדה.

דובי אמיתי: אנחנו מאחלים לך בהצלחה רבה.

מיכאל ביטון: אתה בהוואי?

עודד פורר: חברים, גם ככה האירוע הזה לא פשוט לניהול.

עודד פורר: אני מבקש בלי הערות ביניים.

עודד פורר: דובי, אחר כך אתה חייב לכל הנוכחים להסביר איפה אתה.

עודד פורר: יש לי בקשה גם מכל הדוברים החיצוניים שלא נמצאים כאן – אני מוותר על הברכות.

עודד פורר: פשוט תשאלו את החשב הכללי שאלה כדי שנמצה את הדיון כמה שיותר מהר.

עודד פורר: סליחה על הדוחק.

דובי אמיתי: בסוף אני אתן את התשובה על המיקום שלי.

דובי אמיתי: אני פשוט רוצה להודות לך.

דובי אמיתי: אתה האיש הראוי במקום הראוי והנכון.

דובי אמיתי: תודה לכל חברי הכנסת.

דובי אמיתי: אנחנו חייבים אתכם.

דובי אמיתי: אני רוצה להוסיף שהמגזר העסקי עובד מול רוני חזקיה החשכ"ל?

דובי אמיתי: ערכנו המון שיחות ואנחנו, נשיאות המגזר העסקי, אנחנו מתואמים עם החשכ"ל.

דובי אמיתי: אנחנו גיבשנו והורדנו הרבה חסמים.

דובי אמיתי: מה שהוצג כרגע הולך להביא מענה ראוי לחמצן הראשוני שהמגזר העסקי חייב.

דובי אמיתי: צעדנו כברת דרך.

דובי אמיתי: שני הדגשים: א', קיצור לוחות הזמנים מיום בקשת הבקשה עד הביצוע בפועל; ב' - -

עודד פורר: אם יש מישהו שיושב על המיקרופון שיתרחק.

דובי אמיתי: ב', הנשיאות מתואמת עם המערכת הבנקאית.

דובי אמיתי: אנחנו חושבים ש- 10% של הלווה לערבות האישית היא ערבות ראויה.

דובי אמיתי: אני משאיר לכם בסוף את ההחלטות.

דובי אמיתי: המיקום שלי – זה סך הכול פלאי הטכנולוגיה.

דובי אמיתי: מי שירצה אני אספר לו איך עושים זאת בזום.

דובי אמיתי: זה יכול להיות בכל מיני מקומות.

דובי אמיתי: אישית אני מסיים מחר את הבידוד.

עודד פורר: תודה.

איריס שטרק: אפשר לדבר?

עודד פורר: עוד מעט, איריס.

עודד פורר: כולם רוצים לדבר.

עודד פורר: אני נותן אחד-אחד: חבר כנסת וגורם חיצוני.

עודד פורר: רוני, אני מקווה שאתה רושם את כל השאלות.

עודד פורר: חבר הכנסת מנסור עבאס, בבקשה, ביקשת גם שאלה.

מנסור עבאס: אני בכל זאת אברך אותך, עודד, ואת כל חברי הוועדה.

מנסור עבאס: אני מאחל להצלחת הוועדה; שהדיונים יהיו אחראים, ענייניים וגם ממלכתיים.

עודד פורר: אחריך ישאל שאלה רועי כהן, נשיא להב.

מנסור עבאס: יש לנו בעיה קרדינאלית ובסיסית לפני הטיפול בקרן הזאת עם התנהלות הבנקים והסניפים בישובים הערביים.

מנסור עבאס: מניסיון אישי אם אני מעביר את החשבון שלי מבנק מסוים מכפר מע'ר לכרמיאל זה נותן לי תנאי ריבית וסכום הלוואה יותר טובים ממה שהייתי מקבל.

מנסור עבאס: אנחנו מודעים לכך שיש, כנראה, מדיניות מובנית בתוך הבנקים שברגע שהם מקימים סניף ביישוב ערבי מקשיחים את התנאים.

מנסור עבאס: לכן אני שואל את החשב האם יש דרך – ואני מאמין שהוא מסכים איתי שצריך להיות שוויון בנושא הזה – לכפות על הבנקים לא להפלות את היישובים במקרה כזה?

מנסור עבאס: כך שהתנאים של הלוואות שנותנים במע'ר או בנצרת או ברהט זה מה שייתנו או נתנו בישובים אחרים.

מנסור עבאס: זאת בעיה כללית בהתנהלות הבנקים, אבל בנושא הזה כמובן שחשוב לנו במצוקה שבה נמצאים העסקים, לוודא במיוחד שהמדינה ערבה והסיכון הוא נמוך ושהריבית תהיה נמוכה כמה שיותר וגם לא להפלות את הלקוחות ביישוב זה או אחר.

עודד פורר: ברור.

עודד פורר: רועי כהן נמצא על הקו?

עודד פורר: לא.

עודד פורר: חברת הכנסת אורית פרקש הכהן, בבקשה.

עודד פורר: אחרייך איריס שטרק.

אורית פרקש הכהן: צהריים טובים, רוני.

אורית פרקש הכהן: תודה רבה שאתה מקדיש את הזמן בוועדה.

אורית פרקש הכהן: אני רק לא רואה אותו.

רוני חזקיהו: אני שומע אותך, אורית.

אורית פרקש הכהן: יופי.

אורית פרקש הכהן: שלום ותודה רבה על העבודה החשובה שאתם עושים בימים האלה.

אורית פרקש הכהן: יש לי מספר שאלות שנוגעות לקרן.

אורית פרקש הכהן: קודם כול אני רוצה לקבל תשובה כללית מבחינת תפיסתך כחשב כללי למה העדפתם ללכת על המודל הזה שהוא מודל שאזרח, העסק, הגוף העסקי עובד מול הבנק בצורה שהוא מגובה בערבות ממשלה אבל הוא עובד מול הבנק וההלוואה היא מול הבנק.

אורית פרקש הכהן: האם שקלתם כחלופה שהאזרח יקבל הלוואה מהממשלה כיוון שמדובר בסכום מאוד גדול?

אורית פרקש הכהן: כלומר מין מודל של בטוחות ממשלתיות מול הבנקים.

אורית פרקש הכהן: כרגע יש נטל גדול מאד על האזרח.

אורית פרקש הכהן: האם בדקתם עוד מודל אחר של הקרן שיטיל יותר סיכון על הממשלה?

אורית פרקש הכהן: כי עדיין האדם צריך להגיע לבנק ולעמוד בתנאי הבנק.

אורית פרקש הכהן: זה דבר אחד מבחינת החלופות ששקלתם לפני שהלכתם על המודל הזה.

אורית פרקש הכהן: שאלה שנייה – האם זה נכון שהבנקים מבקשים, ממה ששמעתי מהשוק העסקי שפנו אליי, להגיש תכנית עסקית לשנתיים הקרובות או לטווח הקצר כתנאי לקבל או להיות זכאים להלוואות בתנאים המועדפים הללו?

אורית פרקש הכהן: האם זה נכון?

אורית פרקש הכהן: כי אני לא יודעת מה אתה היית כותב בתכנית עסקית לעוד שנתיים בתקופה כזאת.

אורית פרקש הכהן: אני לא הייתי יודעת מה לכתוב.

עודד פורר: ברור.

עודד פורר: תודה.

אורית פרקש הכהן: דבר אחרון שאותי מטריד נוגע לריבית.

אורית פרקש הכהן: הערבויות הממשלתיות, המטרה העיקרית שלהן היא לאפשר לציבור שייקח הלוואות, לקבל ריבית טובה יותר מאשר במצב דברים רגיל לאור העובדה שהממשלה נותנת כאן את הערבויות.

אורית פרקש הכהן: שמעתי מהשוק ה פרטי שהריביות שהבנק דורש בהלוואות בתוך הקרן הזאת לא טובות יותר ומשופרות יותר בהשוואה לקרן.

אורית פרקש הכהן: האם בדקתם זאת?

אורית פרקש הכהן: ומה אתם עושים כדי לוודא שאינכם נותנים הרבה כסף מתקציב המדינה ולא מקבלים את הערך כלומר ריבית זולה?

עודד פורר: תודה.

עודד פורר: איריס שטרק, נשיאת לשכת רואי החשבון, בבקשה.

איריס שטרק: שלום.

איריס שטרק: מאחר שלצערי הרב, לא נדחו תשלומי המסים כמו שנעשה בכל המדינות האחרות אני חושבת חד-משמעית שחייבים להוריד לחלוטין את 5% ערבות.

איריס שטרק: שנית, לייצר הלוואות לטווח קצר מהקרן.

איריס שטרק: לא חייבים ללכת על הלוואות לטווח ארוך.

איריס שטרק: יש בהחלט צורך בהלוואות לטווח קצר כדי לסגור פערים.

איריס שטרק: הגישה הכללית היא לאשר ללא יותר מ-65%-60% מהבקשות, וזה מין אקט שאני לא יכולה להבין אותו.

איריס שטרק: בנוסף אני רוצה לומר שלמרות שצ'קים חוזרים בתקופה כזאת לא נחשבים לעניין ההגבלה הבנקים לוקחים אותם בדירוג האשראי וזה משפיע בצורה רעה על הריבית.

איריס שטרק: הריבית היא ממש לא הריבית כפי שמראים אותה של פריים פלוס 1.5.

איריס שטרק: חייבים לטפל בזה גם מול המערכת הבנקאית.

עודד פורר: תודה, איריס.

עודד פורר: אמיר חייק - התאחדות המלונות, בבקשה.

אמיר חייק: כידוע, אנחנו הענף שחטף הכי קשה ונמצא במצב נוראי מבחינת בתי המלון.

אמיר חייק: היום 95% מבתי המלון סגורים.

אמיר חייק: 95% מהעובדים שלנו בבית, לצערנו.

אמיר חייק: אנחנו לא רואים את הסוף כשהמלונות שלנו מדממים בצורה מטורפת.

אמיר חייק: הקרן הזאת יכולה אולי להיות פלסטר לקורונה עבורנו.

אמיר חייק: לא יותר מזה.

אמיר חייק: אנחנו צריכים סיוע מסוג אחר לגמרי.

אמיר חייק: אבל כשמדברים על הקרן מבקשים מאתנו להכין תכנית עסקית זה קצת מצחיק – יותר נכון, קצת עצוב.

אמיר חייק: כשמדברים על הקרן ומבקשים מאתנו ערבויות אישיות וערבויות של נכסים למלונות שרובם מושכרים והמפעילים מפעילים אותם זה קשה לנו מאד.

אמיר חייק: ראשית, אני שמח שהוועדה מתכנסת ושיש ועדה ויש כנסת.

אמיר חייק: זה מאוד משמח כי יש מי שמפקח על כל מה שקורה.

אמיר חייק: אבל המדינה והממשלה חייבת לפעול באגרסיביות רבה יותר ובפעילות הרבה יותר משמעותית בשפיכת כסף למשק.

אמיר חייק: הענף שלנו, אם אנחנו לא נקבל הזרמה מידית של כסף לא יהיה ענף.

אמיר חייק: אני מדבר גם בשם המלונות וגם בשם הסוכנים.

אמיר חייק: אני אומר לכם: אנחנו נמצאים במצב מאד מאד מאד קשה.

אמיר חייק: ואנחנו לא רואים שום תזוזה בעניין.

אמיר חייק: בהתחלה אמרו לנו, חכו לסוף המשבר; והיום אומרים לנו, מה אתם רוצים – לכולנו יש משבר.

אמיר חייק: ובכן אם מישהו רוצה ענף תיירות אחרי המהומה הזאת, אז צריך לפעול מהר ובנחישות בעניין שלנו.

אמיר חייק: תודה על זכות הדיבור.

עודד פורר: תודה רבה.

עודד פורר: בחדר השני יושב בשקט חבר הכנסת מיכאל ביטון.

עודד פורר: אתה ביקשת זכות דיבור?

מיכאל ביטון: כן.

עודד פורר: בבקשה.

מיכאל ביטון: תודה.

מיכאל ביטון: אני מבקש לשאול את החשב הכללי ולבקש ממנו לשקול – אחת הבעיות הכי גדולות זה עמותות שיש להן התקשרות עם הממשלה על בסיס תקציב שנתי לפעילות בשירות הממשלה.

מיכאל ביטון: מדובר באלפי עמותות, והעמותות הללו מפסידות עכשיו גם הכנסות ממשתתפים – נניח, חוגים או פעילות אחרת שיש בה קצת הכנסה אחרת.

מיכאל ביטון: גם אווירת התרומות, הפילנתרופיה שהם נשענים עליה, היא אוירה זהירה ויש הקטנה של תרומות.

מיכאל ביטון: אני מבקש מהחשב הכללי להגיד לנו, האם הוא יכול לשקול הקדמת מימון רבעונית או חצי שנתית בחוזים קיימים של הממשלה מול אותן עמותות כדי שיוכלו לצלוח תזרימית את התקופה הזאת עד יוני בערך כשתתבהר התמונה הכללית של הקורונה והתמונה במשק.

מיכאל ביטון: אני כבר דנתי על זה עם ראשי האוצר ואגף תקציבים, ואני יודע שלמדינת ישראל יש בכלל קשיים תזרימיים בשל אובדן הכנסה והגדלת הוצאה, אבל אני אשמח לתשובה מפורטת או לבחינה מעמיקה של הסוגיה ולעמוד אתו בקשר ישיר ועם הוועדה בנושא הזה.

עודד פורר: תודה.

עודד פורר: רועי כהן זמין?

עודד פורר: לא.

עודד פורר: ליאור רוזנפלד, לשכת סוכני הביטוח.

עודד פורר: אחריך ידבר הנציג מבנק ישראל.

ליאור רוזנפלד: עודד, אני בכל זאת אברך אותך למרות הבקשה שלך כי אתה האיש המתאים והנכון במקום הנכון.

ליאור רוזנפלד: ברכות.

ליאור רוזנפלד: שלחתי הבוקר לכם ולוועדה מכתב גם על גובה הפיקדון.

ליאור רוזנפלד: אני שמעתי את איריס שטרק.

ליאור רוזנפלד: אני לא הייתי בכל השיחה והישיבה ואני רוצה לבדוק האם 5% שאיריס שטרק דיברה עליהם כבר אושרו על-ידי הוועדה, והאם אנחנו אכן מדברים על 5%?

עודד פורר: תודה.

עודד פורר: נציג בנק ישראל, בבקשה.

יואב פרידמן: אני מנהל מדיניות בחטיבת המחקר בבנק ישראל.

יואב פרידמן: אנחנו תומכים בהגדלת הקרן ומברכים עליה.

יואב פרידמן: אנחנו חושבים שבסך-הכול הגדלת הנזילות לעסקים בעת הזאת היא חיונית.

יואב פרידמן: אנחנו תומכים בנקודות שעלו כאן – הגדלת ערבות המדינה ל-85% וההקלות הנוספות שהוזכרו על-ידי החשב הכללי והנציג שלו כאן.

יואב פרידמן: כל הדברים האלה מקובלים.

יואב פרידמן: לעניין הערבות האישית שהוזכרה כאן כנקודה חשובה.

יואב פרידמן: לדעתנו, נדרש כאן איזון בין מצב שעסקים לא נוטלים הלוואה ונסגרים כי בעל העסק לא מוכן לקחת סיכון ולהפסיד את הבית שלו אם המצב יימשך.

יואב פרידמן: צריך לאזן בין זה לבין מצב שעסק ללא סיכוי מקבל הלוואה זולה על חשבון המדינה, והכסף נזרק לפח.

יואב פרידמן: 100% ערבות אישית לא נראה איזון מתאים וכמובן שגם לא אפס.

יואב פרידמן: אנחנו לא גיבשנו דעה בעניין הזה, ואנחנו משאירים זאת כרגע לקובעי המדיניות כרגע.

יואב פרידמן: אבל בהחלט הפחתה מ-100% כדי שהמדינה תסייע בעניין הזה.

עודד פורר: אמירה חשובה.

עודד פורר: תודה.

עודד פורר: עוד דברים?

קריאה: יש אותנו גם אנחנו רוצים להגיד משהו.

עודד פורר: מי זה "אותנו"?

קריאה: ארגון מעצבי השיער.

עודד פורר: עוד מעט.

עודד פורר: כולם ידברו.

עודד פורר: אני רוצה בינתיים שרוני יענה על צבר השאלות.

עודד פורר: רוני, לפני שאתה עונה גם לי יש שאלה קטנה:

עודד פורר: נאמר לנו לכאורה שהמדינה לוקחת גם היא עמלה של 2%-1% מהלוואה הזאת.

עודד פורר: א', האם זה נכון?

עודד פורר: ב', אם כן, למה?

עודד פורר: מדוע המדינה עוד מרוויחה מההלוואה הזאת?

עודד פורר: אם זה לא נכון אז הכול בסדר.

עודד פורר: אני אשמח לקבל תשובה על השאלות שנשאלו.

רוני חזקיהו: אתחיל בשאלה שלך ואעבור לפי סדר.

רוני חזקיהו: לגבי עמלה, בעבר, שלא בקרן החדשה הזאת, המדינה לקחה עמלה כמו הבנקים - - - יתרה בלתי מנוצלת.

רוני חזקיהו: כרגע ביטלנו את כל העמלות כולל את העמלה הזאת.

רוני חזקיהו: אין עמלות בקרן הזאת של נפגעי הקורונה.

רוני חזקיהו: אפס עמלות.

עודד פורר: מצוין.

מיקי לוי: יפה, כל הכבוד.

רוני חזקיהו: דבר שני – אני רוצה לעבור לפי הסדר, ברשותכם.

גלעד נרקיס: אז אולי כדאי שנשלים את השאלות, כי גם לי יש עוד כמה.

עודד פורר: אני אתן את רשות הדיבור כשנחליט.

עודד פורר: רוני, דבר.

רוני חזקיהו: אני אתחיל עם שאלתו של חבר הכנסת שחאדה בעניין של קריטריונים מיוחדים.

רוני חזקיהו: אין קריטריונים שם.

רוני חזקיהו: מה שבעצם צריך להראות זה שנפגעת מהמשבר.

רוני חזקיהו: אתה גם לא צריך להראות את זה בדוחות, אלא תצהיר וזה הכול.

רוני חזקיהו: הצהרת שנפגעת ממשבר הקורונה – תקבל סיוע.

רוני חזקיהו: הדבר השני שמתייחס לאותו חבר כנסת – הסיוע הוא לכולם.

רוני חזקיהו: הסיוע לא מתקשר לענף מסוים, אלא ניתן לכולם.

רוני חזקיהו: אני אומר לכם מה שאמרתי גם בהזדמנויות אחרות כששאלו אותי מאיפה נביא את הכסף: אין בעיה של כסף כי אנחנו מטפלים בשימושים.

רוני חזקיהו: למקורות נדאג אחר כך.

רוני חזקיהו: כרגע יש כמות מספקת לכל הענפים לכל מי שרוצה בקריטריונים שקבענו.

רוני חזקיהו: תכף אתייחס לדברים נוספים שעלו.

רוני חזקיהו: כך שבסך הכול, אם אתה מראה שיש לך צורך ונפגעת מהמשבר בהצהרה – אנחנו נותנים כסף לכולם.

רוני חזקיהו: לגבי השאלה של אבי ניסנקורן – היא קצת מתחברת לשאלה של חבר הכנסת ביטון בנוגע למלכ"רים, למגזר שלישי – עמותות.

רוני חזקיהו: חשבנו על העניין הזה.

רוני חזקיהו: יש לנו שתי תשובות: א', במסגרת הקרן הנוכחית יש לנו כבר מהיום מסלול לעמותות, למלכ"רים שיוכלו לגשת.

רוני חזקיהו: המסלול הזה הוא קצת שונה כי למלכ"ר יש תזרים אחר ואין דבר כזה ערבות אישית של עמותה או מלכ"ר.

רוני חזקיהו: לכן נתנו שם הקלות אחרות.

רוני חזקיהו: אבל התשובה לשניכם היא: אכן כן - - -

מיכאל ביטון: המסלול זה יוצג לנו בוועדה?

מיכאל ביטון: איך זה יעבוד?

רוני חזקיהו: המסלול קיים בתוך מה שאישרתם היום.

מיכאל ביטון: אבל לא מופיעים אצלנו הכללים והקריטריונים המיוחדים למלכ"רים.

רוני חזקיהו: זה לא מופיע אצלכם, זה בקריטריונים הרגילים.

רוני חזקיהו: רק עשינו הקלות נוספות שזה פרוצדוריאלי.

רוני חזקיהו: זה לא קשור לאישור שלכם.

רוני חזקיהו: - - - המערכת הבנקאית כדי שיוכלו לתת את זה ולא ייתקעו על משהו שמתאים לעסק ולא מתאים למלכ"ר.

רוני חזקיהו: טיפלנו בזה.

רוני חזקיהו: אני חושב שזה די ברור.

מיכאל ביטון: יפה.

עודד פורר: רוני, את המסמכים האלה, אם אפשר להעביר לוועדה, בבקשה.

רוני חזקיהו: אין שום בעיה.

רוני חזקיהו: תקבלו.

אורית פרקש הכהן: כי צריך מסמך איזשהו מסמך שמסדר את כל הכללים שאתם מדברים עליהם.

אורית פרקש הכהן: זה לא כתוב שום מקום.

עודד פורר: תודה.

רוני חזקיהו: יש תשובה.

רוני חזקיהו: מה שאין תשובה אני אגיד לכם.

רוני חזקיהו: עכשיו יש תשובה – הסירו דאגה מלבכם.

רוני חזקיהו: יש מסלול לנושא הזה.

רוני חזקיהו: אני רק רוצה להוסיף עוד משפט אחד לגבי המגזר השלישי: במסגרת תכנית אחרת שהיא תכנית כוללת שנותנת מענה לדברים אחרים, שלא על זה אנחנו מקיימים את הדיון היום – אולי ביום חמישי או ביום אחר – אנחנו נותנים גם דרישות למה שחבר הכנסת ביטון ציין לגבי הקלות לעמותות בהתנהלות מול המדינה בשעה הזאת כי מאוד חשוב שהדברים האלה לא יקרסו ולא רק הסקטור העסקי והממשלתי חשובים, אלא גם המגזר השלישי חשוב.

רוני חזקיהו: אנחנו נותנים לו חשיבות, לפחות בחשב הכללי, ממדרגה ראשון.

רוני חזקיהו: אני רוצה לעבור לרון תומר.

רוני חזקיהו: רון, אתה כיוונת לדעת גדולים.

רוני חזקיהו: אנחנו בשלבי בנייה, ונבוא יותר מאוחר.

רוני חזקיהו: אני לא יודע להגיד כמה ימים זה ייקח, אבל אנחנו בשלבים לסגירת כל המשק בסיוע.

רוני חזקיהו: כרגע אנחנו בסיוע לעסקים עד 400 מיליון - העלינו את זה מאפס ל- 400 מיליון.

רוני חזקיהו: אנחנו עכשיו בונים משהו ל- 400 מיליון פלוס.

רוני חזקיהו: ברגע שנסיים את הבנייה שנעשית בשילוב עם הבנקים, עם - - - ועם נשיאות המגזר העסקי – ועם כולם – אני לא רוצה לפגוע באף אחד שאני לא מזכיר את שמו – אנחנו נגבש את העניין הזה.

רוני חזקיהו: אנחנו בשלבים מתקדמים, ונציע גם לחברות הגדולות יותר סיוע בעניין הזה.

רוני חזקיהו: רבותיי, אנחנו נזרים את הנזילות.

רוני חזקיהו: זו דרכנו להתמודד עם המשבר בצד הכלכלי.

רוני חזקיהו: יש קרנות נוספות.

עודד פורר: רוני, חשוב מאוד שתנקוב במועדים בתשובותיך.

עודד פורר: אתה אומר, אנחנו עובדים על קרן לסיוע מעל 400 מיליון – מתי אתם תציגו את זה?

רוני חזקיהו: אני נוקב בימים.

רוני חזקיהו: ימים זה לא שבועות.

רוני חזקיהו: אנחנו עובדים פה 24 שעות סביב השעון מתחילת המשבר הזה.

רוני חזקיהו: אנחנו מקווים לעמוד בזמנים.

רוני חזקיהו: זה ימים, זה לא שבועות.

עודד פורר: ביום ראשון תוכלו להציג את זה בוועדה?

רוני חזקיהו: אני מאוד מקווה.

רוני חזקיהו: אני מאוד משתדל.

רוני חזקיהו: אני צריך להעביר את זה גם פה בתוך משרד האוצר.

רוני חזקיהו: אני רוצה להגיד שכבר התחלנו ואנחנו בשלב מתקדם מאוד.

רוני חזקיהו: אני רוצה להתייחס לשאלתו של חבר הכנסת מיקי לוי.

רוני חזקיהו: מיקי, חתכנו את הבירוקרטיה.

רוני חזקיהו: לא צריך ימים או שבועות.

רוני חזקיהו: יש לנו שני גופים מתאמים – וזה חשוב להגיד – שמהווים את הקשר לנייר שמגיש העסק.

רוני חזקיהו: עוזרים לו להגיש את הנייר כדי שהוא יקצר את הזמנים.

רוני חזקיהו: כפי שראיתם תוך כמה ימים הכסף בחשבון.

רוני חזקיהו: זה לא היה - - -

עודד פורר: רוני, אני חייב לעצור אותך פה.

עודד פורר: במסמך שהעברתם אלינו אתם מדברים על חמישה ימים אם זה גוף מתאם ותשעה ימים מול בנק.

עודד פורר: אני מניח שאתם גם מדברים על ימי עסקים.

עודד פורר: קח בחשבון שמהיום עד ערב פסח יש, להערכתי, עשרה ימי עבודה.

עודד פורר: זאת אומרת מי שעכשיו נכנס למסלול כבר נכנס לתך פסח.

עודד פורר: אתה מבין שלוחות הזמנים של חמישה ותשעה ימים הם לא ריאליים?

רוני חזקיהו: הבנתי.

רוני חזקיהו: אני אתייחס.

רוני חזקיהו: קודם כול אנחנו מקצרים את לוחות הזמנים, וזה המקסימום.

רוני חזקיהו: שנית, נאפשר לבנקים החל מהיום להעביר הלוואות גישור לטובת האנשים שמגישים בקשה לפני שהם מקבלים תשובה.

רוני חזקיהו: כך שהם יראו את הכסף ואחר כך יקבלו תשובה.

רוני חזקיהו: מן הסתם הלוואת הגישור לא תהיה על 100% ממה שקיווינו לתת, אלא על קצת פחות כדי לאפשר גמישות.

עודד פורר: למה אי אפשר לקצר את תשעת הימים?

רוני חזקיהו: אנחנו אמרנו – אנחנו מקצרים אותם לכיוון חמישה ימים.

רוני חזקיהו: אם למישהו ייקח יותר זמן ייתנו לו הלוואת גישור.

רוני חזקיהו: אבל בהחלט קיצרנו את לוחות הזמנים וממשיכים לקצר אותם.

רוני חזקיהו: זאת הדרישה שלנו מהמערכת הבנקאית, ואנחנו גם מעריכים את ההירתמות שלה לטובת העניין הזה.

עודד פורר: סליחה שאני מתעכב על העניין הזה.

עודד פורר: חשוב להבהיר לוועדה: א', האם מדובר על ימי עסקים?

עודד פורר: כשאתם כותבים "חמישה עד תשעה ימי עסקים", האם זה ימי עסקים כמו ימים?

רוני חזקיהו: ימי עסקים.

עודד פורר: אוקיי.

עודד פורר: אז אנחנו מדברים על שבועיים בערך.

עודד פורר: שנית, אותה הלוואת גישור שאתה מדבר עליה, יכול להיות שזה פתרון ביניים סביר.

עודד פורר: איך הוא ניתן?

עודד פורר: איך ניתנת הלוואת הגישור הזאת?

עודד פורר: אני הגשתי עכשיו את הבקשה הזאת – מתי אקבל את הלוואת הגישור?

עודד פורר: איך אני אקבל אותה?

עודד פורר: תוך כמה זמן?

רוני חזקיהו: הפרוצדורות האלה עובדות.

רוני חזקיהו: אנשים מגישים בקשה - -

עודד פורר: זה לא מה שאנחנו שומעים מהשטח.

רוני חזקיהו: אנשים מגישים בקשה.

רוני חזקיהו: המקסימום יהיה תשעה ימים.

רוני חזקיהו: אנחנו בכיוון של חמישה ימים.

רוני חזקיהו: רגע יש אנשים שקיבלו כסף תוך חמישה ימים.

רוני חזקיהו: חמישה ימי עסקים זה שבוע.

רוני חזקיהו: אני לא יודע להתחייב בשם המערכת הבנקאית לזמן יותר קצר מזה.

רוני חזקיהו: עם כל הכבוד אני לא מכיר הרבה גופים שבאים לבנק ומקבלים אישור מעכשיו לעכשיו.

עודד פורר: כרגע זה תשעה ימים.

רוני חזקיהו: כולנו נשתדל, כולל המערכת הבנקאית, לקצר.

רוני חזקיהו: לאור ההתייחסות שלכם אני הצעתי שכדי לפתור את הבעיה יהיה בהלוואת גישור.

רוני חזקיהו: מישהו הגיש בקשה, אז כנראה שלא דוחים אותו על הסף מאחר שיש סיכוי טוב שהוא נפגע מהקורונה, ולכן הוא צריך לקבל.

רוני חזקיהו: לכן ייתנו לו הלוואת גישור.

רוני חזקיהו: כמה ואיך?

רוני חזקיהו: - - - את הצרכים.

רוני חזקיהו: זאת פרוצדורה שאנחנו לא צריכים להכניס אותה לכללים.

עודד פורר: אתה יודע להגיד לנו מיום רביעי שעבר ועד עכשיו כמה כסף יצא מהמערכת בפורמט הזה?

רוני חזקיהו: אני לא יודע.

רוני חזקיהו: אני יודע שכסף זרם.

רוני חזקיהו: אני יודע להגיד שהוגשו כבר למעלה מ- 1,400 בקשות.

רוני חזקיהו: זה קצב מדהים אחרי חמישה ימים שעבדנו.

עודד פורר: מתוך 1,400 כמה אישרו?

רוני חזקיהו: מעל 300 ביום.

עודד פורר: אתם מאשרים 300 ביום?

רוני חזקיהו: הגענו ל- 300 בקשות שמוגשות ביום.

קריאות: לא – כמה אושרו?

רוני חזקיהו: הקצב יגדל כל יום - - - הגענו ל- 300.

עודד פורר: אני לא שואל כמה יהיה.

עודד פורר: כמה אושרו בשבוע האחרון מאז התחלתם בעניין הזה.

רוני חזקיהו: אין לי נתון כרגע.

רוני חזקיהו: גם אין לי נתון אחר כמה נדחו.

רוני חזקיהו: אנחנו בתחילת הדרך.

עודד פורר: אני חייב לומר – יש כאן הרבה מאוד שוהים בלתי חוקיים שהגישו בקשת פליט.

עודד פורר: הם מחכים.

עודד פורר: הם לא נדחו אבל הם גם לא אושרו, והם חיים פה כבר שנים ארוכות.

עודד פורר: השאלה היא לא כמה נדחו אלא כמה אושרו.

עודד פורר: בסוף אם מגישים 300 ביום ומאושרות שתיים אז ברור שיש בעיה.

רוני חזקיהו: גם המערכת הבנקאית, גם אנחנו וגם אתם מודעים לדחיפות.

רוני חזקיהו: לכן עוד לפני שהגענו לוועדה יצרנו קרן למרות שהוועדה עוד לא התכנסה.

רוני חזקיהו: שנית, אנחנו צריכים כמה ימים שיעברו.

רוני חזקיהו: בקושי עברו חמישה ימים מהרגע שהקרן הזאת התחילה לעבוד באופן רציני כדי לקבל מידע לגבי מה שיש.

רוני חזקיהו: אני מניח שעם הזמן נוכל לבוא אליכם ולדווח לכם ברמה של פעם בשבוע או בחודש על ההתקדמות.

רוני חזקיהו: זה מה שנעשה.

עודד פורר: רוני, סיימת?

אורית פרקש הכהן: לא, יש תשובות לי.

רוני חזקיהו: לא.

רוני חזקיהו: יש עוד כמה פניות.

רוני חזקיהו: אני רוצה להתייחס לשאלות.

עודד פורר: תמשיך, רוני.

רוני חזקיהו: הפנייה של חבר הכנסת עבאס על פעילות בנקים במגזר הערבי צריכה להיות מופנית למפקח על הבנקים ולבנק ישראל.

רוני חזקיהו: אני לא יכול להורות להם שום דבר בעניין הזה.

רוני חזקיהו: אני מקווה שכל מה שמדובר לגבי הקרן, לא תהיה אפליה כלשהי בין המגזרים השונים.

רוני חזקיהו: לגבי אורית - -

מנסור עבאס: אנחנו יכולים לבקש מהם פירוט על חלוקת ההלוואות לפי יישובים?

מנסור עבאס: לקבל פירוט, לא לתת להם הוראות.

אברהם (אבי) ניסנקורן: אבל זה מותנה בבקשה.

אברהם (אבי) ניסנקורן: אתה לא יודע כמה בקשות הוגשו.

מנסור עבאס: לפחות מה שאישרו.

מנסור עבאס: אז נוכל לעשות הקבלה ונלמד.

רוני חזקיהו: חבר הכנסת עבאס, אנחנו נבדוק.

רוני חזקיהו: כרגע אין לי תשובה על המקום.

רוני חזקיהו: אם אגיע למידע הזה, אתן לכם אותו.

עודד פורר: כן, רשמנו.

רוני חזקיהו: לגבי המודל, אורית, הסיוע למשק כולו ממשקי הבית ועד המגזר העסקי לא יכול להיעשות רק באמצעות הקרנות לעסקים הקטנים, אלא הוא צריך להיעשות באמצעים שונים: החל מהזרמות פיסקליות, דרך התערבות בנק ישראל במסחר בשוק ההון והכשרת נזילות, קרנות וכן הלאה.

רוני חזקיהו: המודל הקיים כרגע הוא מודל שהיה לנו ככלי והחלטנו להפעילו עד גיבוש דברים אחרים.

רוני חזקיהו: זה לא בא במקום כל דבר אחר.

רוני חזקיהו: היופי במודל הזה הוא שאפשר לעשותו מיד, כי כל מה שצריך זה שהמדינה תיתן ערבות, שהבנקים יסכימו למנף את הערבות הזאת ושאפשר להפעיל את זה מיד.

רוני חזקיהו: זה עובד כבר הרבה שנים כך שהפרוצדורות זורמות.

רוני חזקיהו: מה שהקלנו סיפר לכם עמית.

רוני חזקיהו: מפה אנחנו יכולים לעבוד.

רוני חזקיהו: כל מודל אחר נשקל כרגע.

רוני חזקיהו: אני יודע שיש המון תכניות על הפרק כרגע, ומן הסתם הם יובאו במסגרת תכנית כללית יותר שתוצג על-ידי משרד האוצר כולו.

רוני חזקיהו: בחשב הכללי אנחנו שותפים לחלק לא קטן מהדברים.

רוני חזקיהו: לגבי תכנית עסקית – אנחנו לא רוצים תכנית עסקית ולא ביקשנו תכנית עסקית.

רוני חזקיהו: הבנקים לא יבקשו תכנית עסקית.

רוני חזקיהו: אנחנו נביא נייר שמדבר על תזרים של שנה או משהו כזה, ואת הנייר - - -

אורית פרקש הכהן: הפונים אלינו אומרים שזה מופיע בטופס.

אורית פרקש הכהן: אני מתנצלת, אנחנו פשוט מקיימים את הדיון הזה בלי מסמכים.

רוני חזקיהו: אני כרגע מבהיר ובהמשך להבהרות תצאנה הנחיות יותר מדויקות.

רוני חזקיהו: ברור לי שיש דיסוננס בין מה שאנחנו מורידים לבין מה שקורה בשטח.

רוני חזקיהו: נשתדל להקטין אותו למינימום.

רוני חזקיהו: הדבר פשוט – כדי לקבוע 8% מהמחזור אתה צריך לקבל איזשהו תזרים ואיזשהו מחזור.

רוני חזקיהו: אחרת איך נדע כמה לתת לך?

רוני חזקיהו: לכן אנחנו רוצים סוג של מידע כזה.

רוני חזקיהו: אנחנו סומכים על הלקוחות שיביאו את המידע הזה.

רוני חזקיהו: לא נדרשת שום תכנית.

רוני חזקיהו: שנית, אמרנו לפני כן - - - שני גופי תיאום: גם גיזה וגם BDSK.

רוני חזקיהו: למה אני מזכיר את זה?

רוני חזקיהו: כי אנחנו נשלם להם.

רוני חזקיהו: לא צריך לשלם להם.

רוני חזקיהו: אני יודע שיש אנשים בשוק שמסתובבים ומציעים תיווך תמורת תשלום כדי לתת את ההלוואות האלה או לשדך ביניהם לביניהם.

רוני חזקיהו: אין צורך.

רוני חזקיהו: - - - הגופים האלה ערוכים לקבל את כולם.

רוני חזקיהו: אנחנו משלמים להם את העמלה שלהם.

רוני חזקיהו: הגופים האלה יודעים לתת תשובות והם על חשבוננו.

רוני חזקיהו: שאנשים לא יתפתו להשתמש במתווכים שלא אושרו על-ידינו וגם גובים כסף.

רוני חזקיהו: זה בחינם.

רוני חזקיהו: הדבר השלישי שאורית אמרה לגבי הריבית.

רוני חזקיהו: קודם כול, כחלק מהסיכום הריבית היא במנדט של הבנקים, כמובן.

רוני חזקיהו: לכן אנחנו לא מתערבים.

רוני חזקיהו: יש לנו צפי מהבנקים – בקשה או ציפייה – שמכיוון שהמדינה הגדילה את החלק שלה בסיכון, כפי שראינו את ההבדלים בין הקרן הקודמת לקרן הזאת, אנחנו מצפים שהריביות יירדו לעומת מה שיש לנו היום ולעומת מה שנתנו או נותנים להלוואות כרגע.

רוני חזקיהו: זה מידע חלקי כי הוא מבוסס על מעט הלוואות.

רוני חזקיהו: יש בערך 1% הפרש בריבית בין מה שהיה נהוג לבין מה שיש היום.

רוני חזקיהו: אנחנו מבקשים מכולם, כולל מהבנקים, להוריד את הריביות האלה.

רוני חזקיהו: ככל שניכנס להילוך ונתחיל לקבל מידע ונראה דברים אחרים נשקול התערבות בנושא הזה כולל סיוע מבנק ישראל ומהפיקוח על הבנקים כדי לשפר את העניין.

רוני חזקיהו: עוד דבר – יש לנו אתר עם פניות ועם שאלות ותשובות בחשב הכללי.

רוני חזקיהו: אנחנו מתכוונים להציג שם את ההלוואות ואת המחיר שלהן בבנקים השונים כדי לייצר תחרות בין הבנקים ולראות מי נתן יותר כדי שנדע למי ללכת כדי לקבל פחות.

רוני חזקיהו: אנחנו גם רוצים שמי שנמצא גבוה יתיישר לנמוך.

רוני חזקיהו: כל הדברים האלה למדנו בזמנו כשהייתי במפקח על הבנקים לגבי מה שעשינו עם העמלות וכן הלאה.

רוני חזקיהו: אנחנו מנצלים את כל הכלים.

רוני חזקיהו: כמובן, נשמח לקבל רעיונות נוספים.

רוני חזקיהו: אבל זאת התשובה שלי לגבי הריבית.

אורית פרקש הכהן: לעניין הריבית – כי זה נושא שמאוד חשוב לי – אני רוצה לוודא שהממשלה לא מוציאה כסף ונותנת אותו בזול מדי, כי הערבות הזאת שווה הפחתה בריבית.

אורית פרקש הכהן: אולי כדאי שבעניין הזה תקיים שיחה גם עם ראשי הבנקים.

אורית פרקש הכהן: כי ממה ששמעתי זה לא המצב.

אורית פרקש הכהן: בסוף אתה גם באמת מוריד את הסיכון לבנקים בתקופה כזו.

רוני חזקיהו: מצד אחד אני מוריד את הסיכון, מצד שני אני לא נותן כסף, אני נותן ערבות; מצד שלישי יש עדיין סיכון לא קטן גם לבנקים כי הערבות שלי מוגבלת.

רוני חזקיהו: אבל לא חשוב, אני מסכים למה שאת אמרת.

רוני חזקיהו: בתשובה לשאלתה של איריס שטרק – קודם כול זה 5% ולא 10%.

רוני חזקיהו: הורדנו ל- 5%.

רוני חזקיהו: אי אפשר להוריד זאת ל-0 כי א', זה לא בעיה.

רוני חזקיהו: אז אם קיבלת מיליון שקל אז תשים 5% ביטחון פיקדון, לא יקרה כלום.

רוני חזקיהו: הלכנו הלאה והורדנו מ- 25% ל- 5% כי צריך גם סוג של אחריות של הלווה כי אנחנו לא רוצים להגיע למצב שאנשים יבואו בלי שום אחריות וייקחו כסף ומחר נתחיל לחפש מי לקח את הכסף.

רוני חזקיהו: אני לא רוצה להיכנס לתורת ניהול הסיכונים בעניין הזה.

רוני חזקיהו: כפי ששמענו ממרב הדוברים פה, מנציגי המעסיקים, מנשיאות המעסיקים ומשאר ההתאחדויות ואחרים – הם אמרו שהם מרוצים מהמודל שהצגנו.

רוני חזקיהו: לגבי עניין של עד חמש שנים או פחות מחמש שנים – אנחנו אמרנו, עד חמש שנים.

רוני חזקיהו: אם עסק רוצה רק לחודשיים, יקבל רק לחודשיים.

רוני חזקיהו: אם עסק רוצה לתקופה יותר ארוכה יקבל לתקופה ארוכה יותר.

מיקי לוי: גם בעוד ארבע שנים נראה אם זה לא מספיק ונפעל.

רוני חזקיהו: אנחנו לא רוצים להגביל את הבנקים, ולכן אין בעיה.

רוני חזקיהו: אם ניתן לפחות ניתן לפחות.

רוני חזקיהו: אני לא - - - עד חמש שנים.

רוני חזקיהו: אנחנו יודעים שבסוף המשבר הזה נצטרך לבוא עם תכניות אחרות לשיקום.

רוני חזקיהו: כרגע אנחנו מאפשרים משהו שיהווה סיוע תזרימי.

רוני חזקיהו: מי שרוצה גם קצת הלאה, ניתן את האוויר הזה ולא נגביל.

רוני חזקיהו: לדבריו של אמיר חייק – התשובה שלי לגבי העסקים הגדולים ניתנה בהתחלה והיא עונה גם לזה.

רוני חזקיהו: אנחנו נערכים גם לסכומים גדולים יותר שיכול להיות שהענף שאמיר מייצג ימצא תשובות שם.

רוני חזקיהו: לחבר הכנסת ביטון עניתי בעניין העמותות.

רוני חזקיהו: לגבי ליאור – אמרתי לגבי 5%.

רוני חזקיהו: אני חושב שעניתי על הכול.

רוני חזקיהו: תודה רבה.

עודד פורר: לא התייחסת לערבות אישית.

עודד פורר: בעניין 100% ערבות אישית.

רוני חזקיהו: בעניין ערבות אישית – יש התייחסות של בנק ישראל וצריכה להיות של הבנקים בעניין הזה כי בסופו של דבר לפתחם.

רוני חזקיהו: זה לא מצוין בתנאים כי בסוף הבנקים ייתנו את הריבית והבנקים - - -.

רוני חזקיהו: אנחנו עושים גייד-ליינס.

רוני חזקיהו: בימים האלה שאנחנו עובדים על העניין הזה שמענו מעסקים שהבנקים דורשים מכל בעלי המניות בחברה לתת 100% ערבות לכל אחד.

רוני חזקיהו: אז ביקשנו קטגורית שאין דבר כזה.

רוני חזקיהו: אם יש ארבעה בעלי מניות בעסק שמבקש הלוואה אז כל אחד יהיה ערב לפי חלקו ולא 100% כל אחד, לא 400% בסך הכול.

רוני חזקיהו: את זה סידרנו ומורידים את זה מסדר היום.

רוני חזקיהו: שנית, אנחנו רוצים לומר שצריך להיות דיאלוג מול הבנקים בעניין הזה.

רוני חזקיהו: כרגע מהמצב שאנחנו מכירים מקרנות עד היום אנחנו רואים כמה דברים: א', יש מקומות שבהם בנקים לא ביקשו בכלל ערבות ונתנו בלי ערבות.

רוני חזקיהו: יש גם כאלה שלא לקחו פיקדון ולא לקחו 5% ולא 25%.

רוני חזקיהו: הגמישות של הבנקים היא שם.

רוני חזקיהו: הם לא יכולים לעבור את זה אבל פחות מזה הם יכולים.

רוני חזקיהו: שנית, מתוך כ-600 אלף בעלי עסקים שנמצאים בקטגוריה מ-0 עד 400 מיליון – זה פחות או יותר מה שאנחנו יודעים על האוכלוסייה – חצי מהם הם לווים ללא חברות, אלא עצמאים כאלה ואחרים.

רוני חזקיהו: הם הלווה ולכן הסוגיה לא קיימת.

רוני חזקיהו: בחצי השני יש כל מיני קטגוריות אחרות.

רוני חזקיהו: אנחנו בדיאלוג עם הבנקים ומנסים לראות עד כמה אפשר לגלות גמישות בעניין הזה.

רוני חזקיהו: לדעתי, אפשר ללכת לקראת.

רוני חזקיהו: אני לא חושב שיש מצב שבו תצא הוראה קטגורית – אלא אם כן אתם רוצים שהבנקים לא יאשרו אשראי – לא לקחת ערבות אישית.

רוני חזקיהו: בסוף בנק עושה חיתום, ויכול להיות - - - מבחינת החוסן.

רוני חזקיהו: אבל אנחנו נותנים המון כלים, המון גייד-ליינס, המון דברים שאומרים להם – תראו מה אתם יכולים לעזור בכיוון הזה.

רוני חזקיהו: בכל השאר הבנקים ובנק ישראל צריכים להתייחס.

עודד פורר: ברשותך, אני רוצה שנשמע את איתן מדמון, מנכ"ל איגוד הבנקים, שיתייחס לנושא שעליו דיברת.

מיקי לוי: אז אולי שאלה לפני כן?

עודד פורר: שאלה של חבר הכנסת מיקי לוי ואחרי כן איתן מדמון.

רוני חזקיהו: אבל אנחנו כן נותנים המון דברים.

רוני חזקיהו: "רבותי, תראו מה אתם יכולים לעזור בעניין הזה".

מיקי לוי: שולח לי כרגע ירון גינדי - -

עודד פורר: לקחת לי את השאלה.

מיקי לוי: אה, כן?

מיקי לוי: ירון גינדי שולח לי שיש כרגע דרישות ויש לחץ מטורף על הקרנות, והבודקים לא עומדים בלחץ.

מיקי לוי: אז אולי נשמע מהבנקים או אולי צריך לפנות, אתה או אנחנו, לממונה על הבנקים כדי לתגבר.

עודד פורר: הלחץ של הבדיקות הוא אצלו.

עודד פורר: אבל בואו נשמע את איתן מדמון ואז תשיב שוב.

גלעד נרקיס: גם אני ארצה להעלות שאלה.

עודד פורר: מי זה "אני"?

גלעד נרקיס: עורך הדין גלעד נרקיס, ועדת בנקאות, לשכת עורכי הדין.

איתן מדמון: לפני הבדיקה אני רוצה להדגיש שזה לא נושא שהוא באחריות הבנקים, הוא לא של הבנקים.

איתן מדמון: לכן - - - אני רוצה לצנן לכם את ההתלהבות ולתת לכם נקודת מבט גדולה יותר ומשמעותית על שוק האשראי וספציפית לגבי הקרן הזאת.

איתן מדמון: קודם כול אתם סוברנים לקבל כל החלטה שתרצו ותחליטו לגבי הקרן.

איתן מדמון: הקרן הזאת תבוא לפתחם של הבנקים.

איתן מדמון: כמו שנאמר, הבנקים יבצעו חיתום על ההלוואות האלה.

רוני חזקיהו: אני לא שומע כלום.

רוני חזקיהו: תצטרכו אחר כך לומר לי מה הוא אמר.

איתן מדמון: רוני חשוב מאוד.

איתן מדמון: רוני הוא כתובת מאוד חשובה.

עודד פורר: זה אצלך, רוני, לא אצלנו.

עודד פורר: אנחנו שומעים הכול.

רוני חזקיהו: אני שומע אתכם מצוין.

איתן מדמון: אותי אתה לא שומע?

איתן מדמון: הוא לא שומע וזאת בעיה.

איתן מדמון: מקסימום אני מוכן להרים אליו טלפון ולדבר איתו אחרי כן.

איתן מדמון: אבל ראוי שהדברים האלה ייאמרו פה.

עודד פורר: תשמיע את הדברים ואנחנו נעביר אותם.

איתן מדמון: הבנקים נכנסים במצב רציני לאירוע הזה.

איתן מדמון: הם יודעים לנהל משברים וניהלו בעבר משברים.

איתן מדמון: היציבות של הבנקים עכשיו עומדת למבחן.

איתן מדמון: אבל יש משבר ריאלי לא פשוט בעולם כולו ובמשק הישראלי ספציפית.

איתן מדמון: צריך להבין שהסיכון הולך וגדל, אי הוודאות הולכת וגדלה.

איתן מדמון: מה שאתם מדברים היום זה לא מה שנדבר בעוד שבוע או בעוד שבועיים.

איתן מדמון: מקורות המימון מתייבשים.

איתן מדמון: כל שוק המימון נעלם ונשארו רק הבנקים.

איתן מדמון: אני מזכיר לכולכם שבקרנות הקודמות היו שותפים גם - - - בנקאיים.

איתן מדמון: עכשיו רק הבנקים בתמונה, אין שום גורם אחר.

איתן מדמון: יש חוסר במקורות אשראי והם מתייקרים בלי קשר אלינו.

איתן מדמון: תראו את המרווחים שנפתחים באג"חים – מקורות האשראי נפתחים ומתייקרים.

איתן מדמון: מי שבא ואומר שבסיטואציה כזאת מחיר הכסף לא יעלה – אני אומר לכם שזאת טעות.

איתן מדמון: אני אומר לכם את זה פה בצורה גלויה, שלא תגידו אחרי כן שהדברים האלה לא נאמרו.

איתן מדמון: רמת הסיכון עולה באופן דרמטי.

איתן מדמון: כל אחד מכם יודע טוב מאוד איזו רמת סיכון קיימת בכל ענף ובכל עסק שלא עובדים היום.

איתן מדמון: עכשיו נדבר על הקרן.

איתן מדמון: אתם רוצים לקחת קרן.

איתן מדמון: הקרן מהצד של הלקוח היא נהדרת.

איתן מדמון: אבל מה, מהצד השני צריך לזכור שיש מערכת בנקאית, מערכת של אשראי.

איתן מדמון: המערכת של האשראי הזאת צריכה לנהל את כספי הפיקדונות שהם גם לקוחות של הבנקים.

איתן מדמון: היא צריכה לנהל עבורם את הסיכון, והיא לא תוכל לקחת את הכספים האלה ולזרוק אותם לכל דורש כי זה הכי כיף ונהדר בעולם שנזרוק כסף לכולם ומה חשוב הריבית; שהריבית תהיה נמוכה אז הסיכון גבוה – לא נורא, אתם תסתדרו עם זה.

איתן מדמון: אז המציאות הזאת לא תוכל בסוף להתיישר.

איתן מדמון: הבנקים יבצעו חיתום קפדני.

איתן מדמון: אתם לקחתם את התנאים של הקרן והרעתם את המצב לבנקים והגדלתם את הסיכון של הבנקים.

איתן מדמון: אם אתם רוצים אני אפרוט לכם את זה לפרוטות.

איתן מדמון: הביטחון ששם בעל העסק יורד מ- 10% ל- 5%.

איתן מדמון: המשמעות היא שהסיכון הולך וגדל; שנית, תקופת הגרייס גדלה – משישה חודשים ל- 12 חודשים.

איתן מדמון: הנתונים שאנחנו מבקשים מהלקוחות, אנחנו מצמצמים אותם כי אנחנו חושבים שצריך להקל על הלקוחות.

איתן מדמון: המדינה מסכימה להגדיל את תקרת הערבות הכוללת שלה מ- 9%-8% ל- 12%.

איתן מדמון: זה בסך הכול 3%.

איתן מדמון: רק מה – זאת תקרה כוללת, היא לא תקרה נקודתית על השקל הראשון שנכנס לדיפולט.

איתן מדמון: אתם צריכים להבין את הדברים הללו.

איתן מדמון: כל הדברים הללו מובילים למצב שבו הקרנות האלה, לטעמי – אני אומר לכם ביושר ובכנות – הבנקים ינהלו אותם כי אנחנו תמיד מנהלים מה שנותנים לנו לנהל.

איתן מדמון: אני אומר לכם שהן יהיו לא אפקטיביות.

איתן מדמון: אני רוצה להגיד פה שהריבית במשק עולה בלי קשר לכלום, לא לקרן ולא לשום דבר אחר כי רמת הסיכון והנזילות הבעייתית והמרווחים במקורות הכסף, דהיינו מחירי הכסף שאנחנו לוקחים הולכים וגדלים.

איתן מדמון: כך שהריבית תעלה.

איתן מדמון: שאף אחד לא ישלה את עצמו פה שהריביות תרדנה.

איתן מדמון: אין מה לעשות.

איתן מדמון: סיכון עולה, מקורות מצטמצמים, מקורות מתייקרים, והמשמעות היא שהריבית עולה.

איתן מדמון: זאת המציאות.

איתן מדמון: כל מי שמכיר כלכלה יודע שככה היא עובדת.

איתן מדמון: אז אני רוצה לשים את הדברים על השולחן.

איתן מדמון: לטעמי, הקרן הזאת לא תהיה אפקטיבית.

איתן מדמון: אני אומר את זה פה.

איתן מדמון: אני חושב ש- 12% שהמדינה שמה זה מעט מאוד.

איתן מדמון: זאת טעות להוריד מ- 10% ל- 5%.

איתן מדמון: תזכרו מה שאני אומר לכם פה – הקרן הזאת תהיה קרן לא אפקטיבית ולא תיתן בסופו של דבר מענה.

עודד פורר: רוני, לפני שאני אשחרר אותך ותשאיר אותנו רק עם נציג שלך – א', תרצה להתייחס לדברים של איתן?

עודד פורר: ב', בהמשך לשאלה ששאל חבר הכנסת מיקי לוי – הבעיה היא שצוואר הבקבוק של הבדיקות הוא אצלכם, לא בבנקים, לפי מה שאנחנו מבינים.

עודד פורר: אנחנו מבינים שאין מספיק בודקים או לא עומדים בקצב ולכן יש עיכוב גדול.

עודד פורר: אז אם תוכל להתייחס לשני הדברים האלה ואז תשאיר נציג שלך.

מיקי לוי: אני אוסיף: שתי החברות שעובדות אצלכם, כנראה הפקק אצלן.

רוני חזקיהו: אני לא אתייחס לדברים של איתן מדמון כי פשוט לא שמענו אותו בכלל, רק ראינו אותו.

רוני חזקיהו: אין לי מושג מה הוא אמר אז לא אוכל להתייחס.

רוני חזקיהו: לגבי השאלה של חבר הכנסת מיקי לוי והתוספת שלך, עודד – אנחנו מנטרים את זה ברמה יומית ומוודאים שהם מתגברים כוח אדם.

רוני חזקיהו: אני רוצה להגיד לכל העסקים: תבואו ואנחנו נדאג שיהיו שם יותר אנשים.

רוני חזקיהו: אל תתמהמהו, תבואו.

רוני חזקיהו: אם ייווצר פקק אנחנו נפתור אותו.

רוני חזקיהו: אנחנו נגייס עוד אנשים לשם ונפעל.

רוני חזקיהו: זאת לא צריכה להיות סיבה לעיכוב.

עודד פורר: תודה.

רוני חזקיהו: תודה רבה לכם.

רוני חזקיהו: אני פורש, ברשותכם.

עודד פורר: רוני, תודה.

עודד פורר: תשאיר לנו את הנציג שלך, בבקשה.

עודד פורר: יוסי אלקובי, נשיא התאחדות בתי המלאכה והתעשייה, בבקשה.

יוסי אלקובי: שלום לכולם.

יוסי אלקובי: אני רוצה להעלות דבר חשוב – בעוד יומיים אנחנו צריכים לשלם מע"מ.

יוסי אלקובי: המצב הוא קשה ולאנשים אין יכולת לשלם ב- 26 בחודש מע"מ.

יוסי אלקובי: דחו רק את המע"מ הדו-חודשי.

יוסי אלקובי: זה דבר שמתבקש מהוועדה.

יוסי אלקובי: לאנשים אין יכולת לשלם.

יוסי אלקובי: הם לא ישלמו ויהיו בעיות.

יוסי אלקובי: אנא מכם, תידחו את זה לחודש-חודשיים עד שנראה מה יקרה.

יוסי אלקובי: שנית, אבטלה למעסיקים שאני מייצג.

יוסי אלקובי: אני מייצג בעלי עסקים קטנים ובינוניים שהמעסיק עצמו עומד יחד עם העובדים שלו באותה שורה.

יוסי אלקובי: כאשר סוגרים את המפעל הוא לא מקבל כלום.

יוסי אלקובי: זה צו השעה.

יוסי אלקובי: גם לנו מגיע, גם לאותם עצמאים שמחזיקים את אותם עובדים.

יוסי אלקובי: הם צריכים לקבל תמורה.

יוסי אלקובי: הדבר הבא שאני רוצה לדבר עליו זה הנושא של עובדים אחרי פנסיה.

יוסי אלקובי: מוציאים אותם לחל"ת ואותם אנשים מקבלים רק קצבת זקנה, לצערנו הרב.

יוסי אלקובי: בעסקים שלנו מועסקים אנשים מבוגרים מעל גיל פנסיה.

יוסי אלקובי: אין עובדים צעירים שנכנסים לעבודות שלנו.

יוסי אלקובי: על כן להוציא אותם לחל"ת ושיקבלו 2,400 שקל כשהשכר שלהם - - - זה צו השעה שמתבקש.

יוסי אלקובי: אני מבקש לדחות לאלתר את כל התשלומים – הארנונה.

יוסי אלקובי: העסק סגור.

יוסי אלקובי: - - - שלא ישלמו.

יוסי אלקובי: זה מתבקש.

יוסי אלקובי: עסק שמוריד מהמחזור יורידו לו 50%.

יוסי אלקובי: לדחות את הארנונה לעוד שלושה חודשים כשהעסק לא עובד?

יוסי אלקובי: בעוד שלושה חודשים מי יביא כסף?

יוסי אלקובי: מאיפה יביאו כסף?

יוסי אלקובי: אני לא מבין.

יוסי אלקובי: זה דבר נורא ואיום.

יוסי אלקובי: כל שאר הדברים – גם ביטוח לאומי, גם מס הכנסה - - - זה מתבקש.

יוסי אלקובי: אנחנו נמצאים במצב מלחמה, פי ארבעה ממלחמת יום הכיפורים.

יוסי אלקובי: צריך לקחת את זה בחשבון.

יוסי אלקובי: אני מבקש מהוועדה.

יוסי אלקובי: מר פורר, יש לך היכולות, יש לך הכוח והמרץ.

יוסי אלקובי: אתה צעיר בגילך וברוחך.

יוסי אלקובי: אנא, כל מה שאמרתי פה נאמר ממעמקי לבי וצעקתם של 40,000 בעלי העסקים הקטנים שאותם אני מייצג שמעסיקים 400-300 עובדים.

יוסי אלקובי: חוץ מהספרים - - -

עודד פורר: אנחנו נקבע דיון ייעודי ספציפית על הנושא הזה של העסקים הקטנים והעצמאיים.

עודד פורר: תודה, יוסי.

עודד פורר: אביב שזירי, התאחדות גני האירועים.

אביב שזירי: אני יושב-ראש התאחדות גני האירועים והאולמות.

אביב שזירי: בהתאחדות שלנו יש 500 אולמות – זה בעצם כל האולמות בישראל – עם מחזור של 11 מיליארד שקל בשנה.

אביב שזירי: אני לא רוצה להתחרות עם חבריי מי נפגע יותר, אבל נזכיר שאנחנו סגורים במאה אחוז.

אביב שזירי: לצערי, שבוע וחצי בתוך האסון הזה בעלי האולמות כבר חולים במגפה שנקראת "קריסה כלכלית" ולא קורונה.

אביב שזירי: יש לנו צרות במיליארדים מול גורמים פרטיים כמו חובות לספקים, עובדים, בנקים, ביטוחים, תשלום שכירויות – עם כל אלה נתמודד לבד, כנראה.

אביב שזירי: אבל בכל מה שנוגע לחובות שלנו למוסדות אתם צריכים להקל עלינו ולדחות אותם או לבטל את התשלום עבורם: מס הכנסה, מע"מ, אפילו מילה שנשמעת מגונה בעיני רבים – מענק.

אביב שזירי: במדינות מפותחות אחרות מענק הוא לגיטימי לחלוטין.

אביב שזירי: חברים, ביום שאחרי הקורונה הקניון יהיה מלא, המשק יחזור לפעילות מידית בניגוד אלינו שנקבל לקוחות שהזמינו אירועים לעוד חודשיים ולעוד חצי שנה כדי שיהיה יותר זמן לארגן את האירוע.

אביב שזירי: אני פונה לכם – זוהי שעת המבחן שלכם, מקבלי ההחלטות, להבריא אותנו ממחלת קריסה כלכלית.

אביב שזירי: אם סגרתם לנו את העסק איך אתם מצפים שנמשיך לשלם כרגיל?

עודד פורר: נכון.

עודד פורר: בזה הוא צודק חד-משמעית.

מיקי לוי: זה בסדר, זה אמרנו כבר.

עודד פורר: ההערה האחרונה שלך היא צודקת לחלוטין.

עודד פורר: אבל היא לא נושא הדיון.

עודד פורר: זה בדיוק הרצון שלנו והדרישה שלנו מול הממשלה לקבל תכנית מפורטת וכוללת שצריכה לכלול גם את הקטע הזה.

עודד פורר: לא יכול להיות שעסק סגור משלם ארנונה ותשלומים קבועים כאילו הוא פתוח.

מיקי לוי: אבל זה אם נצליח להביא את רשות המסים לדיון.

מיקי לוי: עולם המס יכול לעשות הרבה מאוד ולהיטיב עם בעלי העסקים בדחיית התשלומים שלהם.

מיקי לוי: אין להם מאיפה לשלם.

עודד פורר: תודה.

עודד פורר: עורך דין גלעד נרקיס, לשכת עורכי הדין.

אביב שזירי: עודד, לגבי הארנונה – העסק שלנו סגור.

עודד פורר: ברור.

עודד פורר: אין שאלה בכלל.

אביב שזירי: אין לנו איך לשלם ארנונה.

עודד פורר: אביב, אין שאלה בכלל על העניין הזה.

עודד פורר: ברור.

אביב שזירי: אני מבקש: ארנונה לא לדחות.

אביב שזירי: ארנונה לבטל.

אביב שזירי: אין שום הצדקה בעניין הזה.

עודד פורר: פניתי כבר בעניין הזה גם לשר הפנים.

עודד פורר: אני מבקש שיהיו תשובות במהרה.

עודד פורר: אנחנו נדבר על זה עוד בהמשך.

אורית פרקש הכהן: כרגע שר הפנים ביקש רק הנחות.

עודד פורר: עורך דין נרקיס איתנו?

עודד פורר: יש מישהו שביקש לדבר ולא דיבר?

עודד פורר: קודם גלעד נרקיס ואחר כך איגוד מעצבי השיער.

גלעד נרקיס: אני לא אחזור על כל מה שנאמר, אני אגע רק בנקודה אחת.

גלעד נרקיס: חוק נתוני אשראי ומה שקרה מאז תחילת המגפה זה שצ'קים רבים חזרו.

גלעד נרקיס: עסקים כבר נקלעו לבעיות.

גלעד נרקיס: כפי שאני מבין ורואה בשטח זה שהרבה אנשים שמגישים בקשה להלוואה בעקבות החזרת הצ'קים והמצב שנגרם החל מתחילת המגפה, מסרבים לתת - - - את ההלוואה.

גלעד נרקיס: הדבר הזה חייב לקבל ביטוי כלשהו.

גלעד נרקיס: לא יכול להיות שמכיוון שחזרו צ'קים בגלל אותו אירוע הוא לא יוכל לקבל את ההלוואה.

גלעד נרקיס: הרי אלה האנשים שצריכים את ההלוואות הללו.

עודד פורר: תודה.

עודד פורר: איגוד מעצבי השיער, בבקשה.

איתי ויגמן: כל העסקים – כל המספרות, כל הקוסמטיקאיות, כל מכוני היופי – סגורים.

איתי ויגמן: זה 40 אלף עסקים שהם סגורים.

איתי ויגמן: בנוסף לכך אנחנו מעסיקים קרוב ל- 120 אלף עובדים שכולם נמצאים עכשיו בבית.

איתי ויגמן: אנחנו נכנסנו פה לוועדה בקשר להלוואות המדינה.

איתי ויגמן: אנחנו עסקים קטנים.

איתי ויגמן: ההלוואות שאנחנו צריכים הן מקסימום עד 500 אלף שקלים.

איתי ויגמן: צריך לעשות מסלול מיוחד לעסקים קטנים עד 500 אלף שקלים, להוריד את כל הבירוקרטיה.

איתי ויגמן: מבקשים מאתנו דוחות מאזן, שומות מס, דוחות מע"מ, דוחות רווח והפסד - -

עודד פורר: החשב הכללי אמר כאן שזה לא - -

איתי ויגמן: אז אני אומר לך מה ביקשו ממני.

עודד פורר: נציג החשב הכללי, בבקשה.

עמית מרזאי: כמו שנציג החשב הכללי הציג המסמכים והבירוקרטיה פושטו לחלוטין.

עמית מרזאי: כלומר קיצרנו את מה שצריך ודחינו לסוף את מה שניתן.

עמית מרזאי: החבר שמדבר כרגע מציג תהליך מהעבר או מישהו מציג לו מהעבר, מה שיש היום באתר של משרד האוצר.

עמית מרזאי: זה באתרי הגופים המתאמים.

עמית מרזאי: זה משהו אחר לגמרי.

עמית מרזאי: אז אם זאת הבעיה אז היא כבר נפתרה.

עודד פורר: מה לגבי הפרדת המסלולים?

עודד פורר: מסלול ירוק, מסלול מקוצר יותר.

עודד פורר: הרי יש הבדל אם באים לקחת הלוואה של 5 מיליון שקל או של 500 אלף שקל.

עמית מרזאי: יש הבדל כשמסתכלים על עסקים קטנים ובינוניים לעומת העסקים במשק בכלל.

עמית מרזאי: הקרן הקודמת לעסקים קטנים ובינוניים – לא זאת שאנחנו מכירים עכשיו – ונשמח לאישורכם לגביה – היא קרן שמטפלת בדיוק בכשל הזה.

עמית מרזאי: הבנקים לא מכירים את העסקים ולא יכולים או לא רוצים ומכל סיבה כרגע לא מבצעים את האיסוף של החומרים כי יש פה עלות-תועלת ויש פה היכרות עם לקוח, וככל שהעסק קטן יותר הסיכון גדל.

עמית מרזאי: אני יכול לומר עוד משהו, כשמסתכלים על השכיחות של ההלוואות בקרן הקיימת לעסקים הקטנים רואים שההלוואות בממוצע הן 320 אלף שקלים, כלומר בטווח שבין אפס עד מאה אנחנו לא רואים הרבה בקשות והרבה הלוואות ולכן מסלול ירוק לא נדרש כי השכיחות נמוכה ושנית, אני מדבר על סיכון גבוה יותר.

עמית מרזאי: המערכת הבנקאית לא בהכרח תבצע את הפעולות שאנחנו מביאים לשולחן אחרי החיתום שלנו כדי לטפל באותו עסק.

עמית מרזאי: זה מהות העניין.

עמית מרזאי: אנחנו יכולים לדבר על תהליכים יותר קצרים אם נידרש אליהם.

עמית מרזאי: אנחנו חושבים שכרגע מאוד קיצרנו את התהליכים ולכן התשובה לשאלה הזאת היא קודם כול להסתכל על המסמכים המעודכנים לפני שקופצים למסקנות קיצוניות לגבי המסלולים.

אורית פרקש הכהן: סליחה, לא הבנתי את התשובה.

אורית פרקש הכהן: יש לי שאלה.

איתי ויגמן: אני לא סיימתי.

עודד פורר: רגע, אורית.

עודד פורר: התאחדות מעצבי השיער, בבקשה.

איתי ויגמן: אני אתמול הגשתי את הבקשה ושלחו אליי רשימה של טפסים.

איתי ויגמן: אנחנו עסקים קטנים.

איתי ויגמן: מאזנים ושומות מס אין לנו.

שגית אפיק: עמית, שורה תחתונה – יש מאזנים בטפסים – כן או לא?

עמית מרזאי: דברים פרטניים אפשר לפתור פרטנית.

עמית מרזאי: זה לא הדיון.

איתי ויגמן: זה לא עניין פרטני.

עמית מרזאי: כרגע חשוב להבין שמה שיש על השולחן במסלול שאנחנו מבקשים לאשר היום וייצא מיד אחרי האישור זה - - - מסמכים קצר הרבה יותר, אסמכתאות מצומצמות הרבה יותר ותהליך הרבה יותר קצר.

עמית מרזאי: אנחנו מקווים שזה יספיק.

עמית מרזאי: אם לא נידרש לזה שוב.

עמית מרזאי: המטרה שלנו היא לתת את הסיוע לעסקים, לא לייצר מסלול שבסוף לא תהיה בו פעילות.

עמית מרזאי: זה ברור לכולם, אני מניח.

איתי ויגמן: מעצבי השיער והקוסמטיקאיות הם עסקים קטנים שיכולים להחזיק מעד חודש ללא עבודה.

איתי ויגמן: יותר מזה 50% מהעסקים האלה יפשטו את הרגל אם לא יהיה להם תזרים מזומנים לעסק.

איתי ויגמן: שזה יהיה ברור.

עודד פורר: ברור.

איתי ויגמן: יותר מ-90 אלף איש לא יחזרו לעבוד.

עודד פורר: ברור.

עודד פורר: נשיא לשכת יועצי המס ירון גינדי, רצית לומר משהו?

ירון גינדי: ביחס למה שנאמר פה על הקרן בערבות מדינה אנחנו הגשנו אתמול שלוש בקשות ולא הקלו עלינו עבור הלקוחות שלנו ולא הקלו עלינו בטפסים.

ירון גינדי: להפך – הוסיפו לנו דוח תזרים מזומנים באקסל.

אורית פרקש הכהן: עתידי, ירון?

ירון גינדי: אז יכול להיות שלמעלה לא יודעים.

עודד פורר: תודה, ירון.

עודד פורר: חשב כללי, תגובתך.

עמית מרזאי: גם לסוגיה הזאת החשב הכללי התייחס קודם כשאחד הדוברים שאל לגבי דוח תזרים מזומנים לשנתיים קדימה.

עמית מרזאי: זה לא נדרש במקרה הזה.

עמית מרזאי: נדרש דוח תזרים מזומנים לחודש קדימה.

עמית מרזאי: לא חותם עליו רואה חשבון ולא חותם - - -

עודד פורר: גם חודש קדימה.

עודד פורר: יש לי שאלה אליך: יש לך מושג בכלל איך מספרה יכולה לעשות דוח תזרים מזומנים חודש קדימה?

עודד פורר: אני חייב לומר משהו בקשר לעניין של קדימה.

קריאה: התחזית היא לשנה קדימה, עודד.

עודד פורר: תבינו, בעוד אנחנו בדיון אני אומר לכם שאני אדרוש מהממשלה תכנית כוללת, ואני אדרוש מהממשלה תרחיש ייחוס.

עודד פורר: המשנה למנכ"ל משרד הבריאות מוציא איזה פוש שצריך להתחיל לחלק ערכות מזון ומנות קרב.

עודד פורר: תבינו מה אמירה של כל פקיד עושה כרגע במשק.

עודד פורר: אתה אולי מבין.

עודד פורר: מישהו שם אצלכם בממשלת ישראל מבין מה המשמעות שכל פקיד מוציא את המחשבות שלו בפוש כדי לראות את הכותרת שלו ב-YNET או בוואלה!?

עודד פורר: מה המשמעות של זה?

עודד פורר: קדימה לכל האזרחים ולכל העסקים?

עודד פורר: מה המשמעות שאתה אומר שאתם לא דורשים?

עודד פורר: לא סתם הדיון הזה קרה.

עודד פורר: לא סתם אנחנו רוצים שיהיה דיון בכנסת כדי שאתם תשמעו גם את הצד השני.

עודד פורר: אומרים לכם אנשים שהגישו אתמול תכניות שדורשים מהם תזרים לשנה קדימה.

עודד פורר: אני לא יודע איך עסק יכול לעשות תזרים לשבוע קדימה כי הממשלה לא יודעת מה היא עושה מחר.

עודד פורר: אז איך אתה מצפה שהעסק יגיד לך שבוע קדימה?

עמית מרזאי: אני אומר כמה דברים.

עמית מרזאי: ראשית, תזרים קדימה הוא לא גחמה של פקיד ממשלתי, אלא עבודה של צוות יחד עם יושבי ועדות האשראי בבנקים במטרה לייצר תהליך שיאפשר גם לבנקים להסתמך על החיתום הזה ולהעמיד אשראי.

אורית פרקש הכהן: זו לא תשובה.

עמית מרזאי: זאת תשובה.

אורית פרקש הכהן: זאת לא תשובה.

אורית פרקש הכהן: זה שדיברת עם מישהו והחלטתם – זה לא ריאלי.

אורית פרקש הכהן: אני רוצה שאתה תשב עכשיו ותכתוב תזרים מזומנים לך אם אתה לא היית עובד מדינה.

אורית פרקש הכהן: זה לא הגיוני.

אברהם (אבי) ניסנקורן: אל תתקפי אותו.

אורית פרקש הכהן: סליחה, אני לא מסכימה, אבי.

איתי ויגמן: אני לא יודע אם נחזור לעבודה בחודשיים הקרובים.

אורית פרקש הכהן: "דיברתי עם הבנקים" זאת לא תשובה.

אורית פרקש הכהן: שייתן תשובה ראויה.

אברהם (אבי) ניסנקורן: אבל לא מתקיפים אישית.

אברהם (אבי) ניסנקורן: עם כל הכבוד הוא פקיד מדינה, והוא עושה את העבודה שלו.

מיקי לוי: אורית, הוא לא מקבל החלטות, הוא מבצע.

אורית פרקש הכהן: לא תקפתי אף אחד.

עודד פורר: אני לא צריך עזרה, חברים.

אורית פרקש הכהן: אני חשבתי שהתשובה - - - חוסר רגישות.

אורית פרקש הכהן: אטימות.

עודד פורר: אורית, תודה.

עמית מרזאי: אנחנו פה לאותה מטרה, לדעתי.

עמית מרזאי: המסמך הזה לא נבנה על-ידי איש פה במשרד, אלא על-ידי צוות מקצועי שבחן איזה תנאים צריך לבחון כדי להעמיד את האשראי ובשלב השני להקל בשלב החיתום הבנקאי.

עמית מרזאי: המטרה של זה היא להקל עלינו וגם להקל על העסק.

עמית מרזאי: אין פה תזרים מזומנים שדורש חתימה של רואה חשבון, הצהרה, אישור מבוקר.

עמית מרזאי: יש פה הסתכלות על 12 חודשים קדימה שמטרתה כפולה: א', להבין שגם העסק מבין שההכנסות פוחתות לאפס - - - אז זה מה שהוא חושב שיקרה, זה בסדר.

עמית מרזאי: שנית, להבין שבתקופה שבה אנחנו נמצאים צריך גם לצמצם הוצאות.

עמית מרזאי: לכן בסעיפי ההוצאות נצפה לראות גם ירידה בהוצאות.

עמית מרזאי: זה תהליך שמצטמצם לאורך תקופה.

עמית מרזאי: יכול להיות שהוא גם יצטמצם קודם וזה גם בסדר.

עמית מרזאי: אבל אל תסתכלו על הטופס הזה כטופס מכשיל ודורש בירוקרטיה בהתחלה.

עמית מרזאי: נדרש למלא את הטפסים האלה מתוך הבנה של בעל עסק ממוצע.

עמית מרזאי: אנחנו לא דורשים פה רואי חשבון ולא יועצי מס ולא דברים מורכבים אחרים.

עמית מרזאי: כך צריך להסתכל על זה.

עודד פורר: תודה.

עודד פורר: אני רוצה לסכם.

אורית פרקש הכהן: סליחה, עודד - -

עודד פורר: בסדר, אורית, תודה.

אורית פרקש הכהן: אני לא מבינה – הוא לא מבקש משהו מורכב, אבל הוא עדיין מבקש מבן אדם להצהיר על משהו שהוא לא יכול לעשות.

אורית פרקש הכהן: אין לו שום ודאות שמה שהוא מצהיר שווה את הנייר שעליו הוא רושם.

עודד פורר: אורית, אני רוצה - -

אורית פרקש הכהן: החשב הכללי היה כאן - -

עודד פורר: אורית, תודה.

עודד פורר: אורית, תודה.

אורית פרקש הכהן: אבל החשב הכללי היה כאן - -

עודד פורר: אורית, אני קורא אותך לסדר פעם ראשונה.

אורית פרקש הכהן: - - והסביר ש - - -

עודד פורר: אני קורא אותך לסדר פעם שנייה.

אורית פרקש הכהן: - - - אז ש- - - את הדבר הזה.

עודד פורר: אני לא רוצה להוציא אותך, אורית.

עודד פורר: אני אמרתי לכם, את הדיון הזה אני אנהל באפס סבלנות.

אורית פרקש הכהן: - - -

עודד פורר: תודה, אורית.

עודד פורר: תודה.

עמית מרזאי: - - -

עודד פורר: אל תענה לה, בבקשה.

עמית מרזאי: - - -

עודד פורר: אל תענה, בבקשה.

עודד פורר: תודה.

עמית מרזאי: - - -

עודד פורר: תודה רבה.

עמית מרזאי: בבקשה.

עודד פורר: אני אומר לחברי הכנסת –ה ולכל מי שמשתתף בדיון - -

איתי ויגמן: אפשר לענות לו?

עודד פורר: לא.

עודד פורר: אי אפשר יהיה לנהל את הדיונים אם נתפרץ בצורה הזאת.

עודד פורר: אם אני כיושב ראש ועדה מבקש ממישהו לא להתפרץ אני לא צריך לעשות את זה שלוש וארבע פעמים, ואין שום סיבה להוציא מפה חברי כנסת.

עודד פורר: אל תביאו אותנו לזה.

עודד פורר: ניהלנו את הדיון עד עכשיו בצורה מכובדת גם כלפי כל המאזינים שלנו והצופים ואלה שמשתתפים בזום עם כל הקשיים.

עודד פורר: לא קל לנהל דיון בוועידה כזאת.

עודד פורר: אני רוצה לסכם את הדיון הזה כי בסוף גם צריך להגיע לסיכום.

איתי ויגמן: אני יכול לענות לו שנייה?

איתי ויגמן: יש לי - - -

עודד פורר: לא, לא.

אורית פרקש הכהן: זאת נקודה חשובה.

עודד פורר: אורית, תודה רבה.

איתי ויגמן: - - -

עודד פורר: תודה, לא.

עודד פורר: אני חושב שהייתי מאד ברור.

עודד פורר: חברים, ראשית אני רוצה לפנות לממשלה ולומר לכם שוב בהתייחס לדברים והפוש האחרון שיצא המשנה למנכ"ל משרד הבריאות.

עודד פורר: דבר ראשון, ואני חושב שאני אפילו יכול לומר זאת בשם חברי הוועדה – נראה לי שכולם עושים "כן" עם הראש – תפסיקו לברבר את עצמכם לדעת.

עודד פורר: תמנו גורם אחד בממשלה שרק דרכו יוצאות ההודעות.

עודד פורר: לא יכול להיות שכל פקיד במשרד הבריאות או במשרד החינוך או במשרד האוצר מכניס את המדינה למקלטים.

עודד פורר: אתם צריכים להבין מה המשמעות לכל אמירה שלכם כשאזרחי ישראל יושבים בבית; לחוסר הבהירות שזה יוצר, לחוסר הבהירות הכללי, לחוסר הבהירות הבריאותי.

עודד פורר: אי אפשר יהיה לנהל את המשבר הזה בצורה הזאת אם תמשיכו ככה.

עודד פורר: הממשלה חייבת להתאפס על עצמה ולייצר נתיב ברור לכולם, גם לבעלי העסקים.

עודד פורר: הדרישה שלנו בנושא הזה שתבוא לדיון ביום חמישי – ב-22 בחודש פרסם ראש הממשלה שהוא הנחה את משרד האוצר ואת הפקידים להציג תכנית כלכלית תוך 48 שעות.

עודד פורר: 48 השעות האלה חלפו.

עודד פורר: אנחנו נותנים עוד 48 שעות.

עודד פורר: ביום חמישי ב-10:00 תתכנס הוועדה.

עודד פורר: אני מצפה שלדיון הזה יגיע הפקיד.

עודד פורר: שר האוצר מבחינתי הוא הכתובת הכלכלית שלנו והוא יבחר מי יופיע פה.

עודד פורר: אני חושב שצריך להופיע פה פקיד ברמה בכירה ביותר שיגיד לוועדה ולאזרחי ישראל מהו תרחיש הייחוס.

עודד פורר: על מה אנחנו מדברים פה?

עודד פורר: האם אתם מדברים על הקלות אחרי פסח?

עודד פורר: איזה עסקים?

עודד פורר: איזה מסלולים?

עודד פורר: אין פה תכנית מודיעינית שהנגיף יידע, חלילה, מה התכניות המודיעיניות שלנו.

עודד פורר: אזרחי ישראל צריכים לדעת לפי מה אתם בונים את התכניות הכלכליות שלכם כי גם הם צריכים לעשות תכנית כלכלית.

עודד פורר: אז אני אצפה לקבל פה ביום חמישי בבוקר את תרחיש הייחוס של הממשלה יחד עם התכנית הכלכלית הכוללת - -

אורית פרקש הכהן: ואת המקורות התקציביים.

עודד פורר: - - שתראה את כל התכנית שכוללת גם את ביטולי הארנונה וגם דחיות מסים כאלה ואחרות וגם הקלות וגם קרנות מדינה.

עודד פורר: את הכול באופן גורף, כולל המגזרים השונים, כולל המגזר השלישי.

עודד פורר: כל ציבור צריך לקבל מענה בתכנית הזאת.

עודד פורר: אתם קיבלתם עד היום להכין אותה, ואני מצפה שעד יום חמישי היא תוצג בוועדה.

עודד פורר: גם האישור הזה שניתן פה היום ונצביע על הקרן הזאת – כי הוועדה האת לא תהיה המחסום שבגללו עסקים לא יוכלו לקבל הלוואות או לא יוכלו לקבל כסף.

עודד פורר: אבל אני אומר לכם שגם בסיכום אני אבקש דיון נוסף עם החשב הכללי ביום ראשון למעקב כדי לראות שגם הסיכום שביקשנו פה מתבצע כולל אפשרות להביא השגות מכל המאזינים שלנו ומכל השותפים לדיון.

עודד פורר: ראשית, נדרוש התייחסות לפנייה להפריד בין מסלולים ולעשות מסלול ירוק לעסקים קטנים.

עודד פורר: אתם יודעים מה?

עודד פורר: לא על 500 אלף שקל.

עודד פורר: תקבעו מסלול ירוק ל- 150-100 אלף שקל.

עודד פורר: אם עסק של קוסמטיקאית או של ספר צריך תזרים לחודש כי הוא לא יודע לשרוד עוד חודש, ובחודש הבא כשתתחילו להחזיר את המשק לפעילות הוא כבר יהיה מת – הוא לא יצטרך החייאה, אלא יהיה מת – זה לא יועיל.

עודד פורר: לכן נבקש לראות מסלול של הפרדה.

עודד פורר: לדעתי, זה גם משרת את הבנקים מבחינת הסיכון של הבנקים.

עודד פורר: כנ"ל – אמרתם שיש מסלול למלכ"רים – אני מבקש להעביר אותו לוועדה במייל.

עודד פורר: אין סיבה שזה לא יעבור עוד היום.

אורית פרקש הכהן: גם באופן כללי.

עודד פורר: לגבי כל המסלולים הנותרים, כפי שביקשה אותם חברת הכנסת אורית פרקש הכהן – גם אותם אבקש להעביר במייל עוד היום.

עודד פורר: ביום ראשון הבא אנחנו נבקש לקבל את החלוקה היישובית – איפה ביקשו הלוואות וכמה אושרו.

עודד פורר: לא יודע כמה עוד ניתנו בבנקים אלא כמה אושרו בצוואר הבקבוק שנקרא משרד האוצר.

עודד פורר: אני לא מנהל את הבנקים אבל אנחנו בהחלט אחראים למשרד האוצר.

עודד פורר: אני רוצה לדעת כמה בקשות מוגשות כל יום, וכמה מאושרות כל יום.

עודד פורר: חייב להיות הבלאנס של הנתון הזה.

עודד פורר: אי אפשר להגיד לי שלא נדחות בקשות.

עודד פורר: אני לא יודע כמה נדחו וכמה אושרו.

עודד פורר: זה לא מעקב.

עודד פורר: קיצור הימים – גם כאן

עודד פורר: אבקש בהודעה לוועדה להודיע שקיצור הימים התקצר לחמישה ימים.

עודד פורר: תשעה ימים זה פשוט לא רלוונטי.

עודד פורר: מי שהגיש היום ויאשרו לו בעוד תשעה ימים זה כבר ערב פסח, וזה אומר שהוא יקבל את הכסף אחרי חול המועד.

עודד פורר: כל העבודה והמאמצים שהשקעתם ירדו לטמיון.

עודד פורר: ביום א' נבקש להביא לוועדה את המסלול שאמרתם שאתם עובדים עליו על עסקים במחזור של מעל 400 מיליון שקל.

עודד פורר: אנחנו נבקש לפשט את הטפסים כך שיהיו פשוטים ליישום ובלי דרישות בירוקרטיות.

עודד פורר: ביום ראשון הנתון שנבקש לקבל גם מבעלי עסקים – תשלחו לנו.

עודד פורר: גם אנחנו נבצע את המעקב לגבי הטפסים והדרישות הבירוקרטיות כדי לראות את ההקלות.

עודד פורר: אני גם פונה לעסקים שנתקלים בקשיים בירוקרטיים – תפנו במייל לוועדה.

עודד פורר: הוועדה תדע לרכז את זה כדי שנוכל להעביר את הפניות במרוכז לחשב הכללי.

עודד פורר: בעניין הריבית והערבות האישית – בנק ישראל התייחס פה בצורה די ברורה.

עודד פורר: אני אומר את זה למנכ"ל איגוד הבנקים, אם הוא עדיין על הקו, וגם לחשב הכללי.

עודד פורר: צריך לבחון ולראות איך אתם מצליחים להקטין את הערבות האישית ככל שניתן.

עודד פורר: היא לא חייבת להיות 100%.

עודד פורר: בין אפס למאה יש מנעד רחב של מספרים.

עודד פורר: כנ"ל זירוז בדיקת טפסים שעליו דיברנו ודיווח ביורוקרטיה שאנחנו נבקש.

עודד פורר: לפני הצבעה – חבר הכנסת מיקי לוי, בבקשה.

מיקי לוי: אדוני, הסיכום שלך מצוין והתייחס בעיקר לנושא ההלוואות וכל העולם הזה.

מיקי לוי: אני מבקש – עולם המס הוא עולם גדול - -

עודד פורר: זה ביום חמישי.

עודד פורר: כשאני מבקש תכנית כוללת התכנית כוללת גם את עולם המס, גם את עולם המלכ"רים, גם את עולם העסקים הקטנים והבינוניים.

עודד פורר: כשהממשלה מציגה תכנית, היא חייבת להיות תכנית כוללת.

עודד פורר: היא לא יכולה לבוא לפה כל פעם עם פלסטר ולהגיד לנו, הנה, מצאנו את הפתרון.

מיקי לוי: תודה.

עודד פורר: אני אחזור על דבריי בפתח הדיון – היעד שלנו בוועדה הוא לייצר כמה שיותר ודאות לעסקים בתוך העולם המשוגע הזה שאין בו ודאות לאף אחד – לא לנו וגם לממשלה אין ודאות.

עודד פורר: אבל חייבים לייצר איזון בתוך עולם אי הוודאות הזה שאומר שיש כיוון ונתייחס אליו.

עודד פורר: יכול להיות שנתקן אותו.

עודד פורר: אני לא מצפה שיהיה פה מישהו שלא יעשה טעויות.

עודד פורר: אני יוצא מנקודת הנחה שהכוונות של כולם טהורות וטובות.

מיקי לוי: אני פוחד שתסגור את הדיון ובסוף נשארו פה יושב-ראש מישראל ביתנו וארבעה לוחמים מכחול לבן שאכפת להם ממה שקורה פה בחוץ.

מיקי לוי: זאת בושה לחברי הכנסת שלא מגיעים הנה לוועדה.

מיקי לוי: זה מראה כמה דואגים.

מיקי לוי: תודה.

עודד פורר: חבר הכנסת מיכאל ביטון, חבר הכנסת ניסנקורן, חברת הכנסת אורית פרקש, ואחר כך נצביע.

עודד פורר: משפט, אם אפשר.

מיכאל ביטון: קריאת כיוון שלא נדון בה היום – ההיבט של השכירים.

מיכאל ביטון: הנטייה של הממשלה היא חל"ת ודמי אבטלה.

מיכאל ביטון: אבל במקרים של שכר מינימום יש מעסיקים שאם יקבלו ביטחונות של המדינה לחצי שנת העסקה ימשיכו את ההעסקה הישירה.

מיכאל ביטון: האם נוכל לפתח מסלולים כאלה שהמעסיק מקבל את דמי האבטלה וממשיך בהעסקה הישירה?

עודד פורר: תודה.

עודד פורר: זה כיוון מעניין לתכנית שתוצג ביום חמישי.

עודד פורר: אני בהחלט חושב שהאוצר צריך לשקול זאת.

עודד פורר: חבר הכנסת ניסנקורן, בבקשה.

אברהם (אבי) ניסנקורן: אני בעד האישור כי אנחנו גם צריכים להתנהל מהר ולא לעכב כרגע את המערכת.

אברהם (אבי) ניסנקורן: במצב דברים רגיל הייתי מבקש לראות את כל הניירות שהיושב-ראש ציין ורק אחר כך לאשר.

אברהם (אבי) ניסנקורן: אבל אנחנו לא בסיטואציה רגילה, אלא בסיטואציה של חירום.

עודד פורר: אנחנו במרוץ.

אברהם (אבי) ניסנקורן: אז אני ממליץ לאשר.

אברהם (אבי) ניסנקורן: כל מה שהיושב-ראש ביקש אני מחזק אותו בבקשות ושנראה אותן בדיון הבא או ביום ראשון לכל המאוחר.

עודד פורר: חברת הכנסת אורית פרקש הכהן, בבקשה.

אורית פרקש הכהן: יושב-ראש הוועדה, קודם כול אני מאוד מודה על הדיון החשוב הזה.

אורית פרקש הכהן: היה קשה ולא קל לשמוע את הקולות של כל האנשים עם המצוקות הכלכליות שלהם.

אורית פרקש הכהן: עשינו דבר גדול מאד אתמול שביחד נלחמנו על הפתיחה של הכנסת הזאת ובדיון שיזמת היום.

אורית פרקש הכהן: ועוד יותר מזה, בכך שאנחנו מתחילים לפקח על הממשלה.

אורית פרקש הכהן: הדיון ביום חמישי הקרוב הוא חשוב מאין כמותו.

אורית פרקש הכהן: במקום לראות את הצעדים טלאי על טלאי – לראות תכנית סדורה ששבועיים מאז תחילת המשבר, אם לא יותר, כבר מזמן הייתה צריכה להיעשות בשקיפות וקוהרנטיות.

אורית פרקש הכהן: אני רק מבקש, שגית ויושב-ראש הוועדה, שנקבל את החומרים ככל שניתן מחר.

אורית פרקש הכהן: זה דיון חשוב ומשמעותי.

אורית פרקש הכהן: אני רוצה להוסיף להצגה שתידרש מהממשלה גם את ההתייחסות לנושא ההיערכות מול שוק ההון.

אורית פרקש הכהן: יש שחוסכים קרנות פנסיה שמאבדות משוויין, מכספי החוסכים.

אורית פרקש הכהן: אני רוצה להבין איך מגינים על הכספים האלה, כמובן, בנוסף לכל הדברים שאתה דיברת עליהם.

עודד פורר: תודה.

עודד פורר: מי בעד אישור בדבר העמדת ערבות מדינה לקרן סיוע ייעודית לעסקים בשל התפשטות נגיף הקורונה?

עודד פורר: כמובן, האישור כפוף לכך שהם ימלאו את הבקשות שלנו בעניין הנתונים.

עודד פורר: בעד הבקשה – רוב

עודד פורר: נמנעים – אין

עודד פורר: הבקשה אושרה פה אחד.

עודד פורר: הישיבה נעולה.